
AUCTOR. 


Prooemium. 


Uti  moris  est,  pro  doctoris  medicinae 
et  chirurgiae  gradu  rite  capessendo, 
dissertationem  inauguralem  conscribere 
suscepi;  ab  aliis  iam  iterum  atque  ite- 
rum perlustrata,  denuo  repetere  nolui, 
materiam  itaque  elegi,  de  qua  ex  pro* 
pria  experientia,  nonnulla  saltem,  in 
medium  proferre  valeo,  materiam  de 
qua  diversae  adhuc  vigent  opiniones, 
quam  ob  rem  accuratissima  indagatione 
digna  videtur* 

Non  me  latet,  istam  meam  opini- 
onem perexigui  tantum  fore  momenti. 


tamen  ad  rem  tam  gravem  dirimendam, 
pro  viribus  quidquam  conferre  optavi. 

Ea  quae  ex  observationibus  non- 
nullis collegi,  probe  reddidi,  lectoris- 
que  benevolentiam  ac  indulgentiam 
exorans,  publico  eruditorum  examini 
submitto. 


% 


Auctor, 


Permulti  corporis  liuiiiani  morbi  restant,  (le 
quorum  optima  tutissimaque  curatione,  adhuc  m 
ambiguo  haeremus,  quod  etiam  bubonibus  vene- 
reis  contingit,  morbo,  de  cuius  therapia,  apud 
medicos  adlmc..semper  diversae  vigent  opiniones; 
alteri  nempe  resolutionem  bubonum,  alteii  sup- 
purationem praeferunt,  rationibusque,  infra  accu- 
ratius enumerandis , innituntur. 

Mihi  in  animo  est,  hisce  pagellis  exponere, 
in  curatione  bubonum  syphiliticorum, 
resolutionem  seni  per  suppurat  io  nius 
praeferendam,  i deoque  principio  sem- 
per  optandam  et  tentandam  esse;  nequa- 
quam vero  hoc  dicto  statutum  sit,  quenrvis  bu- 
bonem esse  resolvendum,  quia  nimis  arcte 
naturam  cogere  haud  licet. 

Prae  ceteris  iuvabit,  morbi  imaginem  brevi- 
bus depingere,  quia  singulae  eius  species,  pro  se 
quaeque  diversa  egent  curationis  methodo,  imo 


peculiari  gaudent  indole  ex  qua  gravissima  pro- 
pullulant  momenta,  viam  nobis  indicantia,  qua 
resolutio  ipsa  perficienda  est.  Aliis  enim  utimur 
remediis  ad  bubonem  phlegmonosum  resolven- 
dum, aliis  ad  erysipelatosum,  neque  iisdem,  ad 
ecirrhosum. 

I 

5.  II. 

Nomine  bubonum  syphiliticorum  comprehen- 
dimus intumescendas  partium  glandulosarum, 
interdum  etiam  telae  cellulosae,  contagio  venereo 
excitatas,  plerumque  in  regione  inguinali,  inter- 
dum in  axillis,  et  apud  mulieres,  in  labiis  vul- 
vae maioribus  reperiuntur , interdum  inflamma- 
toriae, interdum  etiam  torpidae  sunt,  interdum 
febris  universalis  eas  comitatur,  interduui  etiam 
sine  ista  apparent.  Nascuntur  aut  proxime  post 
immundum  coitum , qui  vero  casus  rarissime 

s 

accidit,  aut  aliis  malis  venereis  succedunt. 

Primum  aeger  molestam  sentit  intentionem 
in  regione  ligamenti  Poupartii,  quae  mox  au- 
getur; locali  percontatione  diligenter  instituta, 
una  pluresve  glandularum  inguinalium  tume- 
factae sese  ostendunt,  principio  nec  valde  inflam- 
matae, neque  contactum  aegre  ferentes.  Consueto 
tumor  velociter  increscit,  qtiod  tamen  etiam  tarde 
fieri  potest;  saepe  cum  tumore  etiam  inflammatio, 
proclivitas  ad  suppurationem  et  dolor  augentur. 

saepe  etiam  tumor  frigidus , parumque  clolen3 
manet.  Plurimum  glandula  affecta,  summum 
attigit  volumen,  liaud  amplius  dum  mobilis  est, 
aegrumque,  quominus  erectus  stet,  impedit,  dolor 
tunc  ei  similis  est,  qui  nasceretur,  si  inde  a 
spina  iliaca  anteriore  usque  ad  genitalia  chorda 
esset  acriter  intenta.  Pendet  ex  peculiari  indole 
bubonis  aeque  ac  constitutione  aegrotantis,  an  fe- 
bris universalis  adsit,  an  desit. 

Formae  specifice  inter  se,  differentes,  sub  qui- 
bus bubones  occurrunt,  infra  uberius  sunt  de- 
scribendae. 

III. 

\ 

Cum  permulta  alia  pathemata  forma  similia 
in  iisdem  regionibus,  quam  bubones  venerei,  liaud 
raro  inveniantur,  haud  omittendum  erit,  signa 
eorum  distinguentia  enucleare.  Facile  erit  di- 
scrimen, si  ante  bubonem  alia  iamiam  pathemata 
venerea  palam  in  medium  prodierunt,  verbi  causa 
ulcera  genitalium;  tum  vero  praecipue  in  incer- 
titudinem  inducimur,  cum  talia  symptomata  an- 
tea non  adfuerunt,  maximaque  opus  est  circum- 
spectione, ne  ex  falsa  diagnosi  malum  nobi3  pro- 
deat. 

Materia  scrophulosa  saepissime  tumores  glan- 
dularum inguinalium  et  axillarium  provocat,  quos 
ut  a bubonibus  venereis  bene  distinguamus,  prae- 


gressa  praecipue  nobis  exactissime  sunt  exploran- 
da, caeteraque  peculiaria  scroplniloseos  signa,  quae 
pathologia  nos  docet,  liaud  negligenda. 

Interdum  etiam  deficiente  causa  venerea  tam 
quam  scrophulosa,  glandulae  de  quibus  hic  agi- 
tur, imprimis  vero  inguinales,  intumescunt,  spe- 
ciemque bubonum  simulant;  quod  plerumque 
flagrante  aestu,  post  itinera  laboresque  fatigan- 
tes, in  universum  post  vehementes  corporis  exer- 
citationes, in  hominibus  iuventute  et  robore  gauden- 
tibus Accidit.  Id  genus  tumorum  cereos  nuncupave- 
runt, mox  et  facillime  resolvitur,  nullum  fere 
dolorem  excitat,  cito  nascitur,  nec  aegre  dignos- 
citur, nisi  attentum  aegrotantis  examen  omiseris. 

Herniae  quoque  inguinales  et  crurales-  hic 
notandae  veniunt,  quae  tamen  eo  a bubonibus  dif- 
ferunt, quod  plerumque  subito  et  post  vehemen- 
tem corporis  agitationem  nascantur,  modo  dis- 
pareant, citoque  redeuunt,  tussiendo,  ridendo,  cla- 
mando augeantur  et  moveantur,  quod  ad  inflam- 
mationem et  suppurationem  proclives  non  sint, 
reponi  possint,  eo  etiam  denique,  quod 
cumherniis  consueto  indispositiones  primarum 
viarum,  v.  c.  obstructio,  diarrhoea,  vomitus, 
iunctae  sint,  quae  bubones  non  comitantur. 

Lupiae  etiam  aliique  tumores  rarius  occur- 
rentes, easque  regiones  obsidentes,  qiiae  bitboni- 
bus  obnoxiae  sunt , interdum  similitudine  qua- 


clam  in  errorem  nos  vocare  valent;  itleoque  ana- 
jnneseos  diligentissima  indagatio  nunquam  negli- 
genda , nec  minus  ex  symptomatibus  praesenti- 
bus conditionibus  datis  et  ex  constitutione  aegri 

lucem  quaerere  debemus. 

In  universum  cautio  iubet,  tumorem,  bubo- 
nis speciem  prae  se  ferentem,  cuius  indoles  prae- 
ter explorandi  operam  datam  in  ambiguo  remanet, 
tamquam  venereum  habere  eum  que  internis  mer- 
curialibus  tractare,  quae  nunquam  grave  detri- 
mentum inferunt,  etiamsi  supervacanea  forent. 


5-  iv. 

Pro  peculiari  indole  et  charactere,  inter  bu- 
bones divisio  est  instituenda,  ex  qua  respectu  spe- 
cialium curandi  methodorum,  haud  mediocrem 
utilitatem  promanare  videmus. 

Distinguuntur , 

1)  Bubo  plilegmonodes,  mere  inflam- 
matorius, rubore  saturato,  dolore  simul  pulsan- 
te , pungente,  urente,  vehementissimo  insignis. 
Cutis  intenta,  splendens  digitorum  prementium 
vestigia  non  servat,  aegreque  distensionem  ferens, 
aegrum  impedit  quominuS  erectus  ingrediatur. 
In  tumore  haud  mediocriter  auctus  adparet  ca- 
lor, quem  tam  aeger  sentit,  quam  medicus  con- 
tactu animadvertit;  pulsus  frequentia  et  impetus 
topice  increverunt,  universalis  febricula  interdum 

adest,  quae  tum  facillime  oritur,  cum  aeger  ple- 
thoricus  est,  aut  gastricis,  biliosisve  sordibus  la- 
borat. 

Bubo  plilegmonodes  nomine  circumscripto 
praedi tur,  si  solummodo  glandula  lymphatica  in- 
flammatione correpta,  tumorem  subrotundum  for- 
mat; diffusus  vocatur  si  non  solum  glandula,  sed 
etiam  tela  cellulosa  circumdata  inflammatae  do- 
lent, quod  si  accidit',  rubor  interdum  ad  os  ileum 
usque  propagatur. 

Depicta  bubonum  species  plerumque  iuvenes 
aggreditur  robustos  et  plethoricos,  antea  nondum 
malo  venereo  adfectos,  nec  usum  mercurii  alio- 
rumque debilitantium  diu  expertos,  temperamen- 
to cliolericos,  aut  sanguineo  - cliolericos,  capillis 
nigros  et  cute  fuscos.  Haec  tamen  regilla  ut  so- 
rores, exceptionibus  valde  obnoxia;  phlegmono- 
des  iste  bubo  alias  etiam  constitutiones  haud 

y \ ' \ 

praeterit,  aut  fortuito  invadit,  aut  quibusdam  con- 
ditionibus externis  allicitus.  Vehementes  corporis 
exercitationes  ut  equitatio,  saltatio,  cursus,  bubo- 
nem, quo  debilis  quidam  adfectus  laborat,  eius- 
modi  incitare  valent  ut  characterem  modo  de- 
scriptum colligat.  Pari  modo  excessus  in  Baccho 
et  Cerere,  abusus  potuum  ciborumque  irritantium 
buboni  cuivi  nascenti  characterem  phlegmonosum 
tribuere  potest;  neque  minorem  constitutio  annua 
exercet  vim,  acre  frigus  inprimis , euroaquilone 


iregnante,  aeque  ac  flagrans  aestus  indoli  favent 
[inflammatoriae. 

Veliementior  quam  omnibus  reliquis  specie- 
ibus ; ad  suppurationem  proclivitas  bubonibus 
jphlegmonosis  inest,  utpote  quae  citius  etiam, 
wehementiusque  irrumpit.  Huiusmodi  bubo, 
■vehementissime  inflammatus,  facillime  etiam 
.gangraena  corripitur,  irritans  regimen  praecipue, 
,aer  pestilens,  corruptus,  nimiusque  calor  externus 
;hoc  malum  adducunt,  febris  aut  contagium  ty- 
•phode9  aegrum  invadens,  haud  minus  gangrae- 
nam provocare  pollent. 

Gangraenam  interdum  sequitur  mors , laesis 
nobilibus  organis  prope  sitis,  ocyus  serius  finem 
rei  imponens , nisi  iusto  tempore  gangraenae  ul- 
terior propagatio  impeditur. 

s)  Bubo  erysipelatodes  est  inflamma- 
tio , quae  plerumque  glandulam  inguinalem, 
telam  cellulosam  circumdatam  imo  et  cutem 
comprehendit.  Cutis  splendens  et  intenta  apparet, 
rubor  non  tam  satiatus  est,  quam  in  bubonibus 
phlegmonosis , interdum  flavi  aliquantulum  ei 
immixtum  est;  tumor  latius  diffusus,  subdurus, 
impressiones  digitorum  per  aliquantulum  tempo- 
ris servat.  Calor  etsi  auctus,  eum  tamen  non 
exaequat,  quem  in  bubonibus  phlegmonosis 
animadvertere  licet,  dolor  arctans  est  urens  et 


formicans,  non  tamen  intolerabili  modo  aegrum 
cruciat. 

Bubo  erysipelatodes  interdum  ruborem  magis 
satiatum  aut  coeruleum  colorem  capit,  quod  mali 
ominis  signum;  pessimum  vero,  si  livido  in- 
duitur colore. 

Communis  irritatio  febrilis  hanc  etiam  bu- 
bonum speciem  nonnunquam  comitatur,  princi- 
pio plerumque  indole  gaudet  inflammatoria,  saepe 
quoque  aliam  quamque  manifestans;  tum  praeci- 
pue febris  facillime  accedit,  cum  aut  gastricae 
vel  biliosae  complicationes  in  promtu  siint,  aut 
febres  nervosae  vel  putridae  late  grassantur. 

Aggreditur  haec  species  bubonum  praecipue 
homines  debiles  et  irritabiles,  temperamento  san- 
guineos, omnino  quidem  valentes,  sed  molles, 
facile  movendos,  cuticula  alba,  tenui,  oculis 
caesiis  praeditos,  capillis  flavos  aut  rufos.  Quae 
tamen  regula  permultis  coarctatur  exceptionibus, 
prout  status  rerum  et  conditiones  cuiusvis  in- 
dividui id  ferunt. 

Bubo  erysipelatodes,  non  tam,  quam  phleg- 
monodes  ad  suppurationem  proclivis,  rarissime 
in  eam  transit;  si  vero  suppuratio  intravit,  tum 
etiam  valde  maligna,  pertinax  et.  periculosa  saevit. 
Plura  consueto  puncta  in  superficie  bubonis  exul- 
cerantur, quae  rapide  increscunt  ulceraque  maligna 
fistulis  ac  marginibus  callosis  instructa  formant. 


Paulo  fortior  est  proclivitas  ad  gangraenam, 
ut  pote  quae  tum  praecipue  subsequitur,  cum 
ae^er  debilis,  male  nutritus,  cachecticus  aut  conia- 
gio  quodam  putrido  adfectus  est.  Etiamsi  homi- 
nes talibus  bubonibus  adfecti  solummodo  in  eo- 
dem cubiculo  cum  aegrotis  typhosis  versantur, 
facillime  gangraena  corripiuntur.  Pari  modo 
vita  lauta,  excessus  in  Baccho  et  Cereie,  vehe- 
mentes corporis  exercitationes  gangraenam,  al- 
liciunt, quae  etiam  magna  ex  parte  constitutioni 
annuae  obedit,  aestui  flagranti  maxime  amica. 
Bubone  eresypelatoso  resoluto,  desquamatio  cutis 
nonnunquam  observatur,  quod  vero  non  semper 
accidere  solet;  nuper  in  puella  vidi,  cui  in  utro- 
que latere  huiusmodi  bubo  exstiterat. 

Iam  supra  commemoratum  est , in  bubonibu* 
phlegmonosis  tam  quam  erysipelatosis , resolu- 
tionem suppurationem  et  gangranam  exitus  esse 
usitatissimos;  adhuc  notandum  venit,  interdum 
glandulam  indurescere  et  indurationem  chronicam 
remanere. 

3)  Bubo  o ed emat 0 sus,  tumor  frigidus, 
inflatus,  mollis,  diffusus,  post  contactnm  vestigia 
digitorum  diu  servans , parum  inflammatus  et 
ruber,  nec  valde  dolens,  glandulam  tam,  quam 
praecipue  telam  cellulosam  circumdatam  attinet. 
Febris  inflammatoria  universalis  rarissime  tantum 
bubonem  oedematosum  comitatur,  saepius  liectica 


aut  asthenica  apparet,  non  ex  buhone  solummodo 
pendens  sed  ex  constitutione  aegri,  infra  uberius 
describenda,  et  ex  conditionibus  malis  in  univer- 
sum, propulullans ; plurilmuni  aeger  febre  vacat. 

Eiusmodi  bubones  saepissime  reperimus  apud 
homines  leucophlegmaticos,  contabefactos  et  debi- 
les, aut  praegressis  morbis,  aut  excessubus  ener- 
ves , aut  iamdudum  miasma  venereum  secum 
trahentes,  usum  mercurii  et  salivationem  iam 
saepius  expertos. 

Proclivitas  ad  suppurationem  et  gangraenam 
in  bubonibus  oedematosis  non  tanta  est,  quan- 
tam in  phlegmonosis  cognovimus,  rarius  hi  exi- 
tus observantur ; nisi  resolutio  perfici  potest,  non- 
nunquam  induratio  sequitur.  Oedematodes  bubo, 
si  aut  [sponte,  aut  ope  maturantium  intempestive 
administratorum,  in  suppurationem  transit,  ul- 
cus malignum  et  longe  patens,  cuius  sanatio  dif- 
ficillima est  valde  diuturna,  exinde  originem  tra- 
hit. 

In  universum  decursus  huiusmodi  bubonum 
tardus  est,  tam,  si  ad  resolutionem,  quam  si  ad 
suppurationem  vergunt. 

4)  Bubo  scirrhosus  uedematoso  persimi- 
lis, ex  eo  saepissime  prodiens  induratio  est,  so- 
lummodo glandulam  attinens,  ut  pote  quae  tu- 
mefacta, paullulum  inflammata,  principio  mobilis 
et  aequalis,  postea  interdum  immobilis , inaequa- 


lis,  tuberculosa  evadit*  Dolor  in  universum  haud  ^ 
eximius,  periodicus,  velociter  pungens,  rubor  exi- 
,guus  est,  interdum  omnino  deficit*  Cutis  nec 
splendens  nec  intenta,  calor  non  valde  auctus  ani- 
. mad  vertitur* 

Haud  magna  est  ad  suppurationem  proclivitas, 
quam  appropinquare  suspicamur,  si  tumor  colore 
ruber,  coeruleus  aut  furvidus  fit  et  vasa  sanguifera 
uti  iniecta  apparent,  rubore  valde  saturato  di- 
stincta; eodem  temporis  spatio  etiam  cutis  valde 
intenditur  doloresque,  nunc  magis  perseverantes, 
pulsare  solent  et  tantopere,  ut  vix  tolerari  possint, 
augeri. 

Post  aperitionem  bubonis  scirrhosi,  ulcera 
oriuntur  plerumque  corrodentia,  phagedaenica,  quo- 
rum fundus  inaequalis  est  et  immundus,  quorum 
margines  revoluti  apparent  et  callosi.  Indoles  car- 

l 

cinomatosa  haud  raro  excolitur. 

Piesolutio  perfecta  raro  evenit,  postquam  enim 
exigua  et  aegre  perceptibilis  inflammatio  evanuit, 
intumescentia  consueto  immutata  manet,  aut  panl- 
lulum  solummodo  decrescit,  saepe  in  chronicam 
transit  indurationem , quae,  ceteris  symptomatibus 
luis  venereae,  usu  mercurii  interno  remotis,  porro 
durat* 

Eadem  constitutio  quae  oedematosis,  ea  etiam 
scirrhosis  manum  porrigit  bubonibus,  praecipue 
sihabitus  scrophulosus,  stagnationes  humorum  et 

status  atrabilares  accedunt,  Humida  quoque  et  fri- 
gida tempestas,  aer  correptus,-  domicilia  sordida, 
arcta,  cibi  crudi,  graves,  parum  nutrientes  haud 
parvi  sunt  momenti  ubi  de  causis,  bubones  scir- 
rhosos  procreantibus,  agitur.  Febris  lenta  nonnun- 
quam  accedit. 

Nemo  nescit,  diversas  hasce  species  non  sem- 
per  ad  amussin  tales  apparere,  quales  hic  depictae 
sunt,  tamen  singulae  a norma  aberrationes,  pro- 
pter magnam  varietatem,  hic  uberius  describi  ne- 
queunt. 

Interdum  plures  singularum  formarum,  quas 
commemoravimus,  in  uno  eodemque  bubone 
coeunt,  v.  c.  erysipelatosa  et  oedematosa;  pari 
modo  diversi  gradus  morbi,  singulis  speciebus  de- 
scriptis interpositi  sese  offerunt,  dubiamque  reddunt 
diagnosin. 

In  universum  haec  divisio  tum  sulummodo 

/ 

utilitati  erit,  cum  curandi  methodus  in  singulis 
speciebus,  generali  principio,  cui  singula  quaeque 
forma  similis  est,  conformatur, 

5-  v. 

Communis  causa  bubonum  syphiliticorum  est 
contagium  venereum,  immundo  coitu,  aut  alio 
modo , corpori  illatum.  Quae  tamen  communis 

s 

causa,  pro  tempore  ac  ordine  symptomatum  appa- 
rentium, bifidam  admittit  divisionem , ubi  nem- 

-ae  bubones  uti  primum  infectionis  signum  ex- 
sistunt, protopathici  audiunt,  ubi  vero  alia  pathe- 
mata  sequuntur,  deuteropathici  nuncupantur* 

Huc  insuper  bubones  consensuales  accedunt, 
:;x  irritatione  consentanea  originem  trahentes*  Li- 
::et,  ista  divisio  non  proxime  ad  ipsum  pertineat 
morbum,  tamen  respectu  pathologiae  rationalis 
:st  prae  ceteris  therapiae,  haud  mediocris  momenti 
Lhabenda  videtur* 

i)  Bubones  consensuales  aut  sympa- 
thici, ii  vocantur,  qui  post  vehementem  irritatio- 
nem partium  genitalium  per  consensum  oriuntur; 
nonnullis  etiam  symptomatici  audiunt,  urpote 
,quae  denominatio,  ad  designandos  bubones  doute- 
rropathicos , qui  tanquam  symptoma  luis  oriuntur, 
tmagis  congrua  mihi  videtur. 

Gonorrhoeae  vehementes  et  exulcerationes, 
iquae  in  decursu,  ope  materiae  corrodentis  gonor- 
irhoicae,  in  glande  et  praeputio  nascuntur,  praecipua 
f3unt  irritamenta,  genitalibus  damnum  inferentia; 
i imo  iniectiones  urethram  incitantes,  irritans  et  cau- 
stica exulcerationum  curatio,  corpora  aliena,  ure- 
thrae inhaerentia,  chcmica  vi  aut  mechanica,  pec- 
cantia, vulnera  quoque  urethrae,  siphonis  apice, 
aut  alio  modo  illata,  hic  nominanda  veniunt* 

Permagni  etiam  sunt  momenti  omnia  illa, 
• quae  urethritidem  aut  topice  supprimere  valent 
.aut  universum  corpus  ita  adficiunt  ut  gnorrhoea 

repente  deficiat;  abusus  denique  Veneris,  Cereris 
et  Bacchi,  gonorrhoea  laborantibus  saepissime  bu- 
bonem consensualem  peperit,  quod  de  corporis 

I 

exercitatione  nimia  etiam,  iure  dici  potest. 

Sunt  quoque,  qui  magna  ulcera  glandis  aut 
praeputii  hic  enumerent,  ubi  vero  locali  damno 
malum  venereum  sese  manifestat,  ibi  quivis  bubo 
exsistens,  deuteropathicus  et  mere  venereus  est  ha- 
bendus; ita  et  plurimum  curatur,  mercurius  enim 
interne  adhibitus,  simul  cum  ulcere  bubonem 
sanat* 

Ea  etiam  quae  auctores  de  urethritide  tulerunt 
syphilitica,  diagnosin  dubiam  reddere  videntur,  bu- 
bo enim  simul  cum  urethritide  aut  brevi  post  eam 
apparens,  consensualis  foret  habendus,  si  urethritis 
benigna  esset,  venereus  autem,  deuteropathicus,  si 
veneream  comitaretur  urethritidem.  Ad  amussin 
demonstrari  nequit  urethritidem  syphiliticam  veram, 
id  est  secretionem  muci  venerei  ex  integra  urethrae 
superficie,  existere;  verisimiilimum  contra  videtur, 
eum  statum,  qui  auctoribus  urethritis  syphilitica 
audit,  ab  ulceribus  syphiliticis  urethrae  originem 
ducere.  Urethritidem  syphiliticam  ergo,  ope  ma- 
teriae puriformis  quae  efflluit,  et  eo  potissimum  a 
benigna  distinguimus,  quod  in  ea  semper  unus 
pluresve  loci  urethrae,  prae  ceteris,  doloribus  fixis 
obsidentur,  dum  in  urethritide  benigna  tota  ure- 
thra uno  eodemque  doloris  gradu  cruciatur. 

Urethritidem  benignam  cum  venerea  compli- 
cari pos-e,  nemo  negabit*  Eadem  ratio  est,  fluo- 
rem album  benignum  interet  venereum*  Bubonem 
consensualem  verum,  i*  e*  qui  propter  gonorrhoe- 
am benignam  ortus  est,  venereae  indolis  plane  ex- 
pertem esse  elucet;  ubicunque  vero  miasmatis  ve- 
nerei  praesentiam  suspi  amur,  tutissimi  evade- 
mus, si  morbo  illo  mercurii  ope  medemur* 

Bubones  conserisuales  plerumque  parvi,  mobiles 
et  parum  inflammati  eunt,  minime  dolent  et  facile 
resolvuntur,  quia  inter  omnes  minime  ad  suppu- 
rationem proclives  sunt,  secundum  formam  e£ 
naturam,  plerumque  ad  phlegmonosos  circum- 
scriptos pertinent,  exiguo  autem  tantummodo  in- 
flamma! ionis  gradu  gaudent,  ceterum  aliae  quoque 
specierum,  supra  descriptarum,  similes  esse  pos- 
sunt, prout  constitutio  aegri  et  reliquae  iub.enfc 
conditiones*. 

II*  Bubones  primarii,  primitivi,  pro-- 
topathici  ii  sunt,  qui  post  immundum  coitum, 
vel  aliam  quamvis  infectionem,  proxime,  nulloque 
alio  pathemate  venereo  praegresso,  oriuntur*  In- 
dolem veneream  neutiquani  abnegare  possunt,  ex 
ipsa  insorptione  contagii  syphilitici  prodeuntes, 
quapropter  etiam  a consensualibus  valde  differunt» 

Raro  inveniuntur,  quia  raro  contagium  ve- 
nereum  tam  mite  aut  pars  in  quam  vim  exercet 
tain  incapax  est,  ut  resorptio  sine  erosione  topica 


fieri  possit.  Nonnunquam  tamen  contagium,  nulla 
corrosione  topica  excitata,  resorbetur,  vasisque 
lymphaticis  ad  glandulam  usque  vehitur,  ibique 
tumorem  et  inflammationem  provocat*  Talis  bubo 
an  malum  topicum  sit  et  quamdiu  maneat,  nemo 
ane  ad  amussin  probare  poterit,  contra  verisirniili- 
nium  est,  et  ultra  contagium  propagari,  nisi  enim 
mercurium  porrigas,  lues  universalis  etiam  du- 
rante exactissima  curatione  topica  excolitur*  Ex- 
inde mihi  haud  congruum  videtur  hancce  bubo- 
num speciem  nomine  idiopathicorum  condonare, 
ni  forasse  eo  vocabulo  a consensualibus  discernere 
velis,  tum  vero  etiam  bubones  deuteropathicos  eo 
nomine  insignire  deberes. 

Hoc  genus  bubonum  sub  quaque  formarum, 
supra  commemoratarum  apparet,  saepe  phlegmo- 
nosa  indole  gaudet,  non  sponte  resolvitur  sed  ac- 
curatissima eget  curatione  ut  a suppuratione  tue- 
atur. 


\ 


III*  Bubones  secundarii,  deuteropja- 
thici,  consecutivi  vel  symptomatici  post 
alia  pathemata  venerea  nascuntur,  v*  c.  ulcera  ge- 
nitalium et  faucium  condylomata,  exanthemata, 
maculas  est,  *)  igitur  uti  symptomata  luis  univer- 
salis, maioris  vel  minoris  gradus  iure  aestumantur* 


Occasio  tlata  est,  virum  videndi,  qui  spilosi syplii- 
sitica  laborans,  insuper  bubone  adfectus  est,  abs- 
que ulla  novae  infectionis  suspicione. 


Bubones  deuteropathici,  si  brevi  post  ulcera 
penis  apparent,  a nonnullis  adhuc  mala  topica 
habentur,  quod  vero  minime  probandum.  Per- 
breve enim  tempus  necesse  est,  ad  contagium 
venereum  per  totum  corpus  distribuendum,  viginti 
quatuor  horae  abunde  sufficiunt,  uti  aliorum  in- 
sorptionum  exemplum  nos  docet*  Ipsum  ulcus 
secundum  nonnullorum  praecepta  tamdiu  solum- 
modo malum  topicum  est,  quam  pustulae  servat, 
aut  vesiculae  formam,  neque  apertum  hiat*  Talis 
vesicula  absque  ullo  totius  organismi  detrimento, 
causticis  deletur,  simulqne  malum  venereum  era- 
dicatum perit,  licet  cauterisatio  proxime  post  or- 
tam vesiculam  et  satis  forte  adhibeatur,  nisi  vero 
pustula  satis  cito  nec  usque  ad  intimum  deletur 
fundum,  lues  venerea  tamen  erumpit*  Mihi  tamen 
haecce  curandi  methodus  nimis  incerta  videtur 

et  periculosa.  , 

Si  vero  exulceratio  iamiam  adest,  haec  qui- 
dem plerumque  causticorum  administratione  sa- 
natur, quia  in  ipsa  contagium  plane  deletum  est 
aemper  vero  alia  pathemata  syphilitica  insequuntur 
v*  c*  ulcera  faucium,  condylomata,  bubones  etc. 
qua  re  probatur,  etiam  minimo  ulcere  praesente, 
miasma  venereum  iam  in  sanguinem  esse  trans- 
latum. 

Negari  non  potest,  cauterisationem  ulcerum, 
quam  plures  medici  exercent,  interdum  nulla  alia 

pathemata  sequi , tum  vero  aut  mercurii  usu3  ob- 
stetit,  aut  venenum  per  longum  tempus  in  cor- 
pore sepultum  latet,  ut  occasione  data  eo  vehemen- 
tius erumpat*  Jluius  rei  exempla  frequentissime 
occurrunt,  iisque  elocemur,  per  viginti  annos,  et 

quod  excedit,  contagium  syphiliticum  interdum 

. 

in  corpore  quiescere. 

Crediderunt  quidam,  bubones  deuteropathicos 
quasi  metastasin  esse,  vi  medjcatrice  naturae  ex- 
citatam, ad  malum  venereum  sanandum,  exinde 
etiam  metastaticorum  bubonum  denominatio  ema- 
navit; cui  vero  hypothesi  experientia  obstat,  ut- 
pote  quae  innumeris  exemplis  nos  docuit,  malum 
venereum  nunquam  sola  vi  medicatrice  naturae 
elimitari,  sed  contra  in  dies  increscere  et  denique 
mortem  adducere,  nisi  medicaminum  ope,  ulte- 
rior impeditur  propagatio,. 

Vix,  ac  ne  vix  quidem  statui  potest,  quanam 
forma  induti  bubones,  deuteropathici appareant,  ut- 
pote  qui  eub  quaque  descriptarum  obveniunt,  prout 
conditiones  id  ferunt. 

Quo  diutius  iam  aeger  laborat,  eo  malignio- 
res sunt  bubones,  eo  pertinaciores  persistunt,  eo 
citius  suppuratione  corripiuntur,  quae  plerumque 
saniosa  et  maligna  vires  aegrotantis  valde  exhaurit* 

5.  vi* 

Adhuc  statuendum  restat  cuinam  classi  ad- 
scribendus  sit  bubo,  simul  cum  ulcere  genitalium 


/ 

ortus,  ita  ut  nec  ulcus  nec  bubo  prius  adfuerit* 
Consensualem  dicere  nequimus,  quia  simul  cum 
ulcere  ortus  est,  nec  ulcus  per  consensum  bubo- 
nem efficere  valet,  neque  etiam  ad  secundarios  per- 
tinet, quia  tam  quam  ulcus  ipsum  proximus  est 
infectionis  effectus;  iure  igitur  protopathicus  vo- 
cabitur* 

Etiamsi  cum  gonorrhoea  et  ulcere  simul  bubo 
ortus  esset,  dubitare  possemus,  an  consensualis, 
an  protopathicus  sit  habendus , cautio  tamen  iu- 
bet  venereum  haberi,  itaque  curari.  Nec  facile 
quis  hancce  contra  regulam  peccabit,  ulcus  enim 
mercurii  usum  exposcit,  quo  bubonem  semper  re** 
solvimus* 


$.  VII* 

Quamdiu  bubones  in  universum  durent  haud 
certo  statui  potest,  pendet  enim  eorum  decursus 
ex  peculiari  conformatione  conditionum,  quibus 
aeger  circumdatus  est,  praeterea  quoque  multa 
momenta  accidentalia  vim  exserunt  aut  acceleran- 
tem, aut  retardantem. 

Maximi  vero  momenti  videtur  bubonis  ipsius 
indoles  et  locus  quem  inter  alia  symptomata 
morbi  tenet. 

Bubones  consensuales  plerumque  brevissimo 
gaudent  decursu,  saepe  trium  dierum  spatium 
haud  excedunt,  si  vero  suppuratione  corripiuntur. 


quod  rarissime  accidit,  per  longum  tempus  ae- 
grum cruciare  valent. 

Bubones  primarios  magnam  ad  suppurationem 
proclivitatem  profiteri,  periculum  nos  clocuit,  ubi 
vero  in  eam  transierunt,  plures  menses  ad  sanati- 
onem perficiendam  exposcunt;  multo  citius  resol- 
vuntur, nec  tum  duas  tres  ve  hebdomades  ultra 
durant. 

i 

Bubones  secundarii  plerumque  diutissime  du- 
rant, tum  praecipue,  cum  aeger  iam  diu  malum 
syphiliticum  secum  traxit,  cachecticus  est,  viribus- 
que caret,  Sine  detrimento  aegri  resolvi  queunt, 

. v 

resolutio  tamen  haud  cito  perficitur,  aeque  ac  sup- 
puratio longum  percurrit  stadium, 

JNonnunquam  sponte  resolvuntur,  et  miasma, 
quod  in  iis  depositum  fuerat  in  aliam  partem 
transfertur,  ut  ibi  alia  sub  forma  efflorescat. 

Quod  ad  decursum  attinet  quem  singulae  bu- 
bonum '.formae  supra  iamiam  commemoratae 
promittunt,  in  universum  periculo  edocti  sumus, 
bubones  pblegmonosos , tam  si  resolvuntur  quam 
si  maturantur,  citius  quam  reliquas  species  termi- 
num perfectae  sanationis  attingere,  nisi  impedimen- 
ta accidentalia  obstant.  Praecipue  ubi  ad  suppura- 
tionem perventum  est,  interdum  valde  diuturna  fit 
curatio,  nam  evanescente  charactere  phlegmonoso, 
acuto,  saepe  in  ulcera  chronica  transformantur  bu- 

bones  suppurantes  quae  per  longum  tempus  effica- 
cissimis  remediis  frustra  oppugnamus*. 

Bubones  erysipelatosi  ritissime  plerumque  re- 
solvuntur, si  vero  in  suppurationem  transierunt 
ea  pertinacissima  est  et  valde  diuturna* 

Bubones  oedematosi  et  scirrhosi  plerumque 
valde  lentum  patiuntur  decursum,  resolutio  enim 
secundum  eorum  naturam  non  nisi  tarda  evenire 
potest,  si  vero  in  suppurationem  transiere,  ulcera 
maligna  et  valde  diuturna  inde  originem  capiunt* 
In  universum  bubones  apud  homines  cachec- 
ticos, debiles,  corruptis  humoribus  praeditos,  mul- 
to difficilius- sanantur,  quam  apud  eos,  qui  adhuc 

% 

iuvenes,  valentes  prius,  et  nunc  primum  morbo 
venereo  adfecti  sunt. 

Praeter  haec  adhuc  nonnullae  conditiones  ex- 
ternae nominandae  veniunt,  quae  in  decursum 
bubonum  syphiliticorum  haud  mediocrem  exserunt 
vim,  aut  resolutionem  retardantes,  aut  suppurati- 
onem, ubi  iamiam  adest,  alentes. 

i)  Miasmata  aliorum  morborum  cor- 
pori illata,  eo  nocent,  quod  morbum  ipsum  in 
peius  vertant  et  quod  saepissime  curationem  anti- 
syphiliticam  interrumpant,  usumque  mercurii  con- 
traindicent. 

• 2)  Aer  pestilens  et  corruptus,  aut  ha- 

litu graviter  aegrotantium , aut  vaporibus  rerum 
putridarum  scatens,  cubicula  quoque  humida  et 


frigida,  versum  septentriones  sita,  aere  ac  luce 
carentia,  hoc  sub  tiiulo  comprehenduntur. 

Experientia  docet,  aegros  bubonibus  cruciatos 
facillime  gangraena  corripi,  aut  suppuratione  ma- 
ligna, si  cum  aegrotantibus  typhosis,  eodem  in  cu- 
biculo versantur;  neque  minus  bubones  in  peius 
mutantur,  si  aegroti  multis  cum  aliis  hominibus, 
in  cubiculis  angustis,  sordidis,  mephiticis  vivunt» 
5)  Constitutio  annua.  Tempestate  frigida 
et  humida,  sanatio  bubonum  semper  tarde  eveni- 
re , contra  tempestate  serena  , sicca  et  calida , citis- 
sime  progredi  solet.  Nimius  tamen  aestus  tam  bu- 
bonibus recentibus,  quam  suppurantibus  nocet,  aut 
resolutionem  impediens,  aut  suppurationem  in  pe- 
ius vertens,  aut  denique  gangraenam  adducens» 

4)  Regimen  diaeteticum»  Alimenta  cruda, 
difficile  digerenda,  aut  nimis  aut  parum  alentia, 
imo  spirituosa  et  nimis  irritantia  nocent,  etiam  a 
sorditate  et  refrigerio  accuratissime  cavendum  est. 

5)  Vehementes  animi  motus  et  pertur 
bationes  praecipue  si  vim  deprimentem  exserunt, 
uti  moeror,  tristitia,  anxietas  etc.  saepissime  im- 
pediunt, quo  minus  curatio  celeriter  progrediatur» 

6)  Tandem  et  curatio  externa  haud  conve- 
niens, aut  nimis  incitans,  aut  nimis  relaxans,  et 
cultri  incongrua  administratio,  hoc  sub  titulo  lo- 
cum tenent. 


Exitus  bubonum  sunt  resolutio,  suppuratio, 
indura tio  et  gangraena,  signis  sibi  peculiaribus  in- 
trantes. 

Ipsa  symptomata  suppurationis  gangraenae 
etc.  uberius  enumerare  supervacaneum  videtur* 
Mors  etiam  interdum  finem  rei  imponit,  praecipue, 
ubi  gangraena  late  diffusa  partes  nobiles  prope  si- 
tas corrodit,  aut  ubi,  suppuratio  bubonis,  malignum  ’ 
vel  carcinomatosum  colligens  characterem,  corro- 
sione late  propagata,  partibus  circumdantibus  le- 
thale  damnum  infert*  Puris  etiam  et  humorum 
iactura  diuturna,  vires  aegrotantis  exhauriens,  febri 
hecticae  aneam  praebet,  et  ita  morti  ianuas  aperit. 

$.  VIII. 

Prognoseos  partim  iam  supra  mentionem  ad- 
didi, non  nulla  adhuc  de  ea  dicenda  supersunt. 

In  universum,  quanto  magis  aeger  cachecticui 
quanto  diutius  malo  venereo  adfectus,  usumque 
mercurii  expertus  est,  tanto  diutius  sanatio  defi- 
derabitur,  tanto  peiora  erunt  ulcera,  si  suppuratio 
supervenit. 

Contra  apud  homines  robustos  et  iuvenes, 
nondum  diu  infectos,  nec  usum  mercurii  aut  alio- 
rum debilitantium  expertos,  malum  non  tam  per- 
tinax occurrit. 

Ceterum  periculo  edocti  sumus,  bubones  in- 
terdum in  singulis  hominibus,  interdum  in  omni- 


bus  qui  iis  laborant,  characterem  malignum  col- 
ligere, absque  ulla  causa  sufficiente.  Spatia  saepe 
temporis  observata  sunt,  in  quibus  omnes  bubo- 
nes in  peius  vertebantur,  remediisque  obstabant 
efficacissimis,  praeter  optimam,  ut  videbatur,  pon- 
stitutionem  annuam  et  curationem  accuratissimam* 
Phaenomenon  cuius  rationem  nescimus,  verisi- 
millimum  tamen  videtur,  eam  in  modificatione 
haud  perceptibili  constitutionis  annuae  sitam  esse. 

Bubones  consensuales  maxime  benigni  sunt, 
prope  hos  protopathici,  quorum  tamen  sanatio,  ac- 
cidentibus couditionibus  malis  valde  retardari  potest* 

Bubones  deuteropathici  plerumque  maximum 
inter  omnes  temporis  spstium  ad  sanationem  ex- 
poscunt, interdum  cito  sanantur,  interdum  sponte 
disparent,  ita  tit  nil  certi  de  hac  rr  dici  possit. 

Quod  ad  singulas  attinet  species,  in  buboni- 
bus phlegmonosis  inflammatio  vehemens,  late 
diffusa  et  ad  os  ileum  usque  propagata,  mali  omi- 
nis signum  est,  suppurationis  periculum  indicat, 
magnasque  devastationes  timere  nos  iubet*. 

Ubi  vehemens  cutis  intentio,  pulsatio  in  tu- 
more ad  summum  gradum  aucta , rubor  valde 
saturatus,  dolores  intolerabiles  apparuerunt;  sup- 
purationem aut  gangraenam  prohibere  difficilli- 
mum erit,  llaecce  syptomata  si  subitanea  sub 
sequitur  remissio,  gangraena  iamiam  adest,  quae 


1110X  colore  furvo  aut  coeruleo,  vesiculis,  obne- 
tcatione  cutis  et  odore  foetido  sese  manifestat. 

Dolor  obtusus  in  fundo  tumoris,  quem  si 
inflammatio  vehemens  est,  horripilationes  conii, 
itantur,  sensus  frigoris  et  ponderis  in  tumore, 
.•suppurationis  prope  instantis  prodromi  sunt. 

Quanto  maius  bubones  oedematosi  dolent 
quanto  minus  inflammati  sunt  et  initabiles , 
tanto  magis  timendum  est,  ne  indura tione  corri- 
piantur, praecipue  ubi  aegei  %i  \ itali  caiet,  laxa 
constitutione  praeditus,  scropliulosus , aut  ad  va- 
sorum obstructiones  proclivis  est. 

Ubi  vero  bubones  scirrhosi  tuberculosam  sibi  vin- 
dicant formam,  ubi  doloribus  perpetuis,  vehe- 
mentibus lacerantur,  ubi  rubore  subtilissime  ma- 
culoso, perreptantibus  vasis  sanguiferis,  induun- 
tur; aperitio  eorum  et  exulceratio  valde  maligna, 
carcinomatodes  imminet.  Nonnulla  quae  de  pro- 
gnosi adhuc  dicenda  forent  infra  simul  cum  cura- 
& 

I 

tione  explicabuntur. 


5.  ix. 

Curatio  bubonum  haud  difficilis  est,  ubi 
malum  recte  cognovimus  et  distinximus  et  reso- 
lutio effici  potest,  ubi  vero  cum  suppuratione 
pugnam  inire  coacti  sumus,  magnarum  difficulta- 
tum copia  nobis  obstat. 


In  bubonibus  consensualibus  solummodo  ne- 
cesse  est,  gonorrhoea,  aut  morbus  localis  geni- 
talium, qui  per  sonsensum  bubonem  excitavit, 
aptis  remediis  curetur.  Antiphlogistica , antispas- 
modica,  emollientia,  et  involentia  liunc  ad  finem 
plerumque  sufficiunt.  Vehemens  incitatio  cum 
evanuit,  tum  etiam  bubo  resolvetur,  cui,  si 
phlegmonosa  gaudet  indole,  uti  plerumque  fieri 
solet,  fomentationes  frigidas  imponere  licet.  Si 
forte  bubo  consensualis  formam  erysipelatosam, 
aliamve  prae  se  ferret,  iisdem  remediis  ad  eum 
resolvendum  utimur,  quae  infra  uberius  enume- 
rantur, ubi  de  curatione  bubonum  erysipelato- 
soriun  et  aliorum  agitur. 

Suppuratio  si  supervenisset,  quod  tamen  ra- 
rissime accidit,  talis  bubo  uti  quaevis  innocens 
exulceratio  glandulae  curandus  esset;  praecipue 
haud  nimis  cito  aperiendus,  apertus  vero  ab  ae- 
ris impetu  tuendus;  tamdiu,  quam  durities  in 
fundo  aut  in  ambitu  animadvertitur,  digestiva, 
postea  vero  exsiccantia  et  irritantia  sunt  impo- 
nenda. 

Aliis  remediis  nunquam  opus  est,  partim, 
quia  ipsa  tam  benigna  esse  solet,  ut  sine  ullis 
fere  medicaminibus  sanari  possit. 

$.  x. 

Curatio  bubonum  protopathicorum  et  deute- 
ropathicorum  operam  exposcit  multo  maiorem, 

(quod  proclivitas  ad  suppurationem  iis  inest  mul- 
to fortior.  Haec  ad  suppurationem  proclivitas  bu- 
bonum venereorum,  modo  maior  est,  modo  mi- 
nor, nunc  ocyus  nunc  serius  sese  manifestat, 
ubicunqne  vero  fieri  poterit  vincenda  est  et  reso- 
lutio perficienda,  quae  in  bubonibus  curandis,  sem- 
per  prima  est  et  gravissima  indicatio,  si  aegrum 
tuto  et  iucunde  sanare  volumus.  Multi  quidem 
medici  opinioni  favent,  suppurationem  esse  prae- 
ferendam,  ideoque  maturantibus  efficiendam; 
probabit  tamen  exacta  perquisitio  earum  ratio- 
num, quae  suppurationem  praefqrre  iubent,  imo 
et  earum,  quibus  resolutio  commendatur,  hanc 
si  fieri  potest,  semper  efficiendam,  suppurationem 
ere,  caute  vitandam  esse.  Minime  autem  ad- 
fectare  debemus,  resolutionem  omnibus  condi- 
tionibus vi  cogere,  nonnullis  enim  casibus  sup- 
puratio nullo  modo  prohiberi  potest,  tum  vero 
si  resolutionem  efficere  pertinaciter  tentaremus, 
eamque  vi  cogere  cuperemus,  ut  nonnulli  prae- 
scribunt, *)  nil  efficeremus,  nisi  retardationem 
suppurationis  et  prolonga tionem  curae. 

Exinde  patet , bubonem , in  quo  durante  ad- 
ministratione  medicaminum  resolventium,  sup- 


*)  Dufouart  Resolutionem  " ubicunque  efficiendam 
esse  existimat,  eamque  ubi  iaminni  suppuratio  in- 
travit, hac  interrupta,  vi  adducere  vult. 

purationis  incipientis  signa  sese  manifestant,  nec 
efficacissimis  resolventibus  cedunt,  quam  citissime 
fieri  poterit  maturantibus  ad  fluctuationem  usque 
perducendum  esse.  Liceat  nunc  rationes  quibus 
suppuratio  defenditur,  nec  non  eas,  quibus  reso- 
lutio innititur,  pro  se  singulas  enumerare,  ut  eo 
• melius  dilucidari  possint. 

5-'  XI. 

Primum  gravissima  inter  rationes  quibus  sup- 
puratio defenditur,  notanda  venit,  dicunt  nempe, 
resolutione  miasma  venereum  in  corpus  repelli, 
quod  perniciosum,  suppuratione  autem  educi, 
quod  utile  habendum.  Negari  non  potest  hanc 
rationem  verissimillimani  videri,  quia  veri  aliquid 
inest;  revera  ope  resolutionis  pars  quaedam  mias- 
matis  in  corpore  retinetur,  quae  suppuratione  edu- 
ceretur, hisce  vero  praemissis  falsa  conclusio  est 
superinstructa. 

Ea  pars  miasmatis,  quae  resolvendis  bubo- 
nibus, ut  illi  dicunt,  in  corpore  retinetur,  detri- 
mentum inferre  nequit,  *)  quia  mercurium  ha- 
bemus, remedium  specificum,  cuius  ope  mias- 
ma in  ipso  corpore  deletur  et  quasi  neutrali- 


*)  Ileis  ter  Cliimrgie. 

Eiusd.  Unterricht  fur  Wundarzte. 

Scliwediaur  pract,  observatious  a on  venereal 
complaints. 


•sationi  cliemicae  subi  icitur.  Haec  curandi  metho- 
dus sine  dubio  tutior  est,  quam  si  incerto  ulceris 
: suppurantis  auxilio  confideremus,  cujus  de  natura 
nunquam  certi  esse  poterimus.  Ceterum  resolu- 
tioni bubonis  lege  artis  perfectae,  repulsionis  no- 
men tribui  nequit,  quo  plerumque  significatur, 
i medicum  externis  tantum  usum  esse  remediis. 

Ubi  mercurium  rationali  modo  porrigimus, 
in  ipso  maximum  situm  est  auxilium,  ita  ut  me- 
dicamina externa  talia  habere  possimus,  quae  so- 
lummodo impediant,  quo  minus  symptomata 
inflammationis  augeantur. 

Nemo  negare  potest,  ope  suppurationis,  inias- 
. matis  venerei  quidquam  e corpore  educi,  quod 
vero  ad  totum  corpus  expurgandum  neutiquam 
sufificit,  pus  enim  quod  e tiuit  non  ex  toto  Vene- 
reum est  neque  corpus  humanum  uti  vas  mor- 
tuum evacuari  potest,  miasma  venermm  enim 
semper  in  eo  regeneratur  et  quaecunque  assimi- 
lantur  venero  latente  simul  inficiuntur.  liubo 
suppurans  ita  semper  ut  ita  dicam  frustraneam 
iniret  pugnam  cum  toto  organismo. 

Hic  obiici  potest,  regenerationem  miasma tis 
venerei  in  corpore  usu  mercurii  esse  impedien- 
dam; sed  iure  quaerimus,  quid  prodest  suppura- 
tio si  etiam  durante  ea  mercurius  porrigi  debet, 
et  quare  aeger  suppuratione  cruciandus  est,  si 
insuper  etiam  mercurio  uti  debet. 

C a 


Mercurius  vero  cuique  porrigendus  est,  qui 
penitus  sanari  vult,  experientia  enim  docet  mor- 
bum venereum  nunquam  crisi,  lysi,  aut  metastasi, 
omnino  nunquam  sola  vi  medicatrice  naturae 
tolli,  sed  semper  specificum  exposcere  remedium, 
unicum  quod  adhuc  novimus  est  mercurius. 

Suppuratio  autem  non  solum  non  prodest, 
sed  eo  detrimentum  |affert,  quod  denuo  resor- 
ptioni miasmatis  venerei  per  vasa  lymphatica  an- 
sam praebet,  ita  ut  bubo  suppurans  quasi  nova 

area  fiat  *)  miasmatis  venerei.  Vasis  exhalantibus 

nempe  in  superficie  ulceris  pus  viro  venereo  im- 
praegnatum secernitur,  cuius  laticis  partem  vasa 
resorbentia  insugunt,  quod,  ubicunque  pus  secer- 
nitur, accidit. 

Cum  vero  haec  vasa,  propter  constructionem, 
partem  saniosam  atque  liquidam  puris  facilius  in- 
sugere  possint,  quam| partes  crassiores,  balsamicas, 
verisiinillimum  videtur,  eam  ob  causam,  magnam 
partem  miasmatis  venerei  in  bubone  secreti  resor- 
beri, quia  analogia  nos  docet  in  liquida  puris  parte 
semper  perniciosissimas  contineri  particulas. 


*)  Conf.  Samuel  Sim  mons,  auserles.  Abhandlung 
f.  pract.  Aerzte.  XI.  2.  518. 

Eiusdem.  Arimerkungen  uber  die  Heilung  des 
Trippers. 

Girtanner. 


Ceterum  si  utilitas  bubonum  suppurantium 
acl  expurgandum  corpus  a miasmate  venereo 
tanta  esset,  quanta  a quibusdam  *>  depingitur, 
et  revera  quidquam  ad  morbi  venerei  sanationem 
conferret;  mirandum  esset,  cur  hucusque  nemini 
in  mentem  venerit,  bubones  artificiales  excitare. 
Id  vero  facillime  efficere  possemus,  glandula 
lymphatica  nempe,  axillaris  aut  inguinalis,  so- 
lummodo mechanico  aut  chemico  incitamento 
foret  exulceranda,  tunc  in  ea  etiam  miasmati» 
venerei  quidquam  excerneretur,  a natura  quidem 
non  illuc  delatam,  sed  artificiali  incitatione  alii- 

citum. 

Usus  ulcerum  artificialium  eorumque  uti- 
litas in  inultis  morbis  jamdudum  innotuerunt, 
hac  ratione  autem,  nullo  auctore  commendantur, 
quo  probatur,  ea  ulcera  quae  natura  sponte  ex- 
citaverat, certo  haud  mirum  ostendisse  effectum* 
ubi  enim  naturae  molimina  salutaria  observan- 
tur, ibi  etiam  artis  auxilio  mox  imitantur. 


*)  L.  Bo talius»  Tlieden.  maturantia  cito  imponi 
suadent,  quia  resolutioni  semper  luem  universa- 
lem succedere  credunt. 

Plattner  (institut.  chir.) 

Pcase  (erfallrunpsmdssige  Heilart  der  Lustseuche) 
suppurationis  ope  magnam  mias  matis  copiam  e cor- 
pore educi  credunt. 

Exinde  patet,  bubonem  non  crisin  aut  me- 
tastasin esse,  a natura  ad  sanandum  malum  ve- 
nereum  excitatam:  sed  potius  ut  incrementum 

morbi  esse  contemplandum.  Ita  ut  in  planta, 
gemma  recens  erupta  signum  est  incrementi 
perfectionis,  ita  bubo  signum  est  multiplicatio- 
nis miasmutis  venerei  in  corpore. 

§.  XII. 

Alii  opinionem  proferunt,  bubonibus  mag- 
nam ad  suppurationem  inesse  proclivitatem,  eam- 
que  sine  respectu  utilitatis  aut  detrimenti,  esse 
adiuvandam,  naturam  enim  cogi  non  posse.  Quod 
proclivitatem  ad  suppurationem  attinet,  quae  bu- 
bonibus tribuitur,  conditiones  hic  maximi  sunt 
momenti;  in  universum  dicendum  foret,  buboni 
proclivitatem  inesse  vehementem  et  velocem 
ad  inflammationem,  quam  necessarie  suppuratio 
sequi  debet.  Proclivitas  bubonis  ad  inflamma- 
tionem, in  continua  incitatione,  quam  miasma 
venereum  in  glandulam  adfectam  exercet,  fundata 
evanescit,  simulae  apta  ratione  incitatio  remo- 
vetur, quod  optime  usu  mercurii,  praecipue 
praeparatorum  antiphlogisticorum  eius,  et  externis, 
rei  convenientibus,  efficitur. 

Ceterum  haec  solummodo  de  quibusdam  bu- 
bonum speciebus  dici  possunt,  aliis  enim  nec  ad 
inflammationem,  nec  ad  suppurationem  minima 
inest  proclivitas. 

Ponamus  vero,  bubonibus  peculiarem  tenden- 
; Lani  ad  suppurationem  inesse,  quare  medicus 
lanc  adiuvare  debet,  cum  utilitati  non  est,  sed 
'detrimentum  potius  infert,  uti  supra  probavi- 
nus.  Quare  hic  solummodo  naturam  eiusque 
molimina  damnifera  adiuvare  debemus,  cum  in 
tot  aliis  casibus  tendendae  organismo  nocentes 
supprimantur,  aut  secundum  propriam  naturam 
ttollantur. 

Si  ut  hoc  utar,  cuidam  ad  haemorrhagias 
.dispositio  inest,  haec,  ubicunque  detrimento  est, 
j supprimitur , remediisque  fortibus  oppugnatur; 
i idem  de  dispositione  naturali  ad  alias  secretiones 
(et  excretiones  perniciosas  valet.  Suppurationem 
bubonum  perniciosam  esse,  iam  supra  rationibus  , 
abunde  probavimus,  iure  igitur  inde  a principio 
aptis  remediis  est  oppugnanda  et  impedienda  et 
tum  solummodo  maturanda,  cum  omnibus  medi- 
caminibus resolventibus  invicta  obstet  nec  ulla 

i 

resolutionis  spes  restet,  ne  frustraneis  experimen- 
tis sanatio  prohibeatur.  *) 

$.  XIII. 

Sunt  porro  nonnulli  qui  dicant,  opera  data 
ad  resolvendum  bubonem,  saepe  quidem  suppu- 


*)  Conf.  Ad.  Murray,  auserl,  Abh.  f.  p,  Aerzte.  V. 
1.  pag.  loi. 

Fi  itze  Handb.  iib.  vener,  KranXheiten. 


rationem  impediri,  saepe  vero  indurationi  diutur- 
nae aut  plane  insanabili  glandulae  adfectae,  an- 
sam praeberi. 

Negari  non  potest,  interdum  inflammatione 
glandulae  feliciter  resoluta,  indurationem  rema- 
nere, id  plerumque  post  violentam  resolutionem 
accidit,  quae  neglecto  usu  mercurii,  ope  fomen- 
tationum frigidarum,  intempestive,  aut  ultra 
modum  administratarum,  peracta  est.  Resolutio 
aiitem  vi  peracta  eiusque  sequelae  perniciosae  non 
probant,  resolutionem  lege  artis  institutam  et 
bene  accomodatam,  damniferam  esse. 

Indura tiones , quae  post  rationalem  resoluti- 
onem inflammationis  in  glandula  remanent,  dis- 
positionem ad  stagnationes  et  obstructiones  va- 
sorum adfuisse  probant,  cuius  supra  uberius 
mentionem  fecimus.  Ubi  vero  tali  dispositioni 
suppuratio  supervenisset,  ibi  sine  dubio  ulcus 
malignum  et  diuturnum  originem  cepisset,  ctiius 
sanatio  permultis  difficultatibus  commorata,  ae- 
grum per  longum  tempus  impedisset,  quo  minys 
muneribus  civilibus  fungeretur,  imo  magnos  ex- 
citasset  dolores,  viresque  exhausisset. 

Porro  quisque  fere  bubo  suppurans  cicatri- 

i 

cem  reliquit,  quae  plerumque  nunquam  plane 
disparet,  praecipue  vero  hoc  de  bubone  maligno 
foret  timendum ; plurimi  exiguam  indoleremque 
indurationem  cicatrici  longe  praeferunt,  quae 


suspicione,  quam  apud  alios  homines  excitat,  in- 
commodo esse  potest.  Contra  indura  tio  glandu- 
dulae  haud  facile  malam  in  partem  accipi  potest, 
tales  enim  indurationes  apud  eos  etiam  homines 
reperiuntur,  qui  nunquam  morbo  Venereo  labo- 
raverunt. 

Timeret  fortasse  quis,  ne  talis  induratio  re- 
licta temporis  quodam  spatio  praeterlapso  scir- 
rhescat  aut  in  ulcus  carcinomatosum  transeat;  qui 
vero  casus  rarissime  accidit,  etiamsi  revera  acci- 
deret, remedia  satis  efficacia  nobis  in  manibus 
sunt,  ad  eum  oppugnandum,  dum  prima  adhuc 
Symptomata  in  medium  prodeunt. 

Suppurationi  faventes  porro  dicere  possent, 
glandulam  tali  modo  induratam  partes  prope  sitas 
comprimere  et  a functionibus  impedire,  suppura- 
tione igitur  potius  glandulam  esse  consumendam, 
ut  haec  compressio  avertatur.  Talis  vero  com- 
pressio eam  ob  causam  oriri  nequit,  quod  glan- 
dula proxime  sub  cute  sita  est,  quae  procul  du- 
bio extenderetur  glandulaeque  tumefactae  cedeiet. 
compressio  partium  vicinarum  etiam  non  tantum 
detrimenti  inferret,  quam  suppuratio  maligna, 
diuturna  saniosa,  corrodens,  quae  sine  dubio  par- 
tes propositas  multo  prius  deleret,  neque  reme- 
diis optimis  statim  sanari  potest,  dum  exstirpatio 
glandulae  induratae  semper  restat  adhibenda,  si 
necessitas  iubet. 

Cl.  Astrue  *)  clenique  in  favorem  suppurati- 
onis profert,  eandemque  alii  **)  etiam  profitentur 
opinionem,  illam  ab  aegro  multo  facilius  tolerari, 
quod  non  diu  quam  resolutio  a functione  mu- 
nerum retineat  civilium. 

Eodem  temporis  spatio  quo  bubo,  admini- 
stratis maturantibus  ad  suppurationem  usque  per- 
ducitur,  idem  lege  artis  resolvi  potest,  nisi  im- 
pedimenta improvisa  obstant,  quae  maturationem 
quoque  retardare  queunt ; in  utroque  casu  pro- 
pter cataplasmata  aut  fomentationes  adhibendas, 
aeger  in  cubiculo  versari  et  lecto  incubare  debet. 

Si,  ut  exemplo  utar,  quis  per  octo  dies  domi 
versatus  qsset,  et  hoc  temporis  spatio  bubo  esset 
resolutus,  nunc  ab  omnibus  doloribus  aeque  ac 
molestiis  liberatus,  domum  et  lectum  relinquere 
posset,  nisi  reliquae  obstarent  conditiones,  si  vero 
per  octo  dies  bubo  esset  maturatus,  post  aperiti- 
onem ulceris  denuo  pathemata  aegrotantis  auge- 
rentur. Aeger  fortasse  durante  suppuratione  fo- 
ris versari  posset,  singuli  passus  vero  et  quaevis 
corporis  motio  dolerent,  nimia  corporis  exei  citatio 
inflammationem  et  incitationem  in  bubone  auge- 
tet  et  sanationem  retardaret,  quae  omnibus  im- 


*)  Astrue,  traite  des  maladies  veneviennes. 

Bertrandi  Abliandlung  von  den  venerischen  Krank- 
lieiten. 

nedimentis  remotis,  haud  prius  quam  qua  tuor 
uehdomadibus  praeterlapsis  perficitm.  ) 

XIV. 

Rationes  que  e resolutionem  defendunt  par- 
im  iam  supra  enumeratae,  et  ubi  necesse  fuit, 
contrariis  oppositae  sunt,  nonnullae  vero  liic  ad- 
huc restant  proferendae,  de  nonnullis  quas  iam 
rsupra  protuli,  uberius  verba  facere  liceat. 

Bubones  vehementer  inflammati  uti  iam  su- 
pra dictum  est,  facillime  gangraenosi  fiunt,  hoc 
: modo  destructione  partium  vicinarum  cito  et  late 
propagata , maximum  damnum  inferre , imo  in- 
terdum mortem  adducere  valent,  necesse  est  igi- 
tur, ut  tam  vehemens  inflammatio  iusto  temporo 

aut  avertatur  aut  mitigetur, 

Glandula  inflammata  etiamsi  non  proxime 
a gangraena  corripitur , haec  etiam  tum  superve- 
nire potest,  cum  suppuratio  iam  per  aliquantum 
temporis  adfuit,  quo  tacto  detrimentum  haud  mi- 
noris erit  momenti. 

Auctores  nonnullos  liic  nominare,  iu\abit,  qui 
suppurationem  commendant. 

Bernanlus  Tomitanus  (aplirodis.  T,  II.  pag, 

1330 

Bilguer  (Anweisung  zur  Ausiibung  der  YVund- 
arzneikunst  in  Feldlazarcthen  Cirillo. 

John  Ilcward  (pract.  Bemerkungen  iiber  die 
Lustseuche. ) 


\ 


Bubones  suppurantes  porro  facillime  in  ulcera 
phagedaenica,  maligna,  diuturna,  marginibus  cal- 
losis et  crenatis,  fundo  impuro  et  furvido  prae- 
dita transformantur,  *)  loco  puris  benigni  et  bal- 

samici  saniem  liquidam  et  corrodentem  secernunt, 

quae  ulcus  latius  extendit,  partibusque  vicinis 
periculum  minatur.  ^Bubones  suppurantes  porro 
saepe  charactere  induuntur  laxo  et  putrido , qui 
optimis  remediis  obstinate  resistens,  aegrotum 
doloribus  haud  mediocribus  cruciat,  in  lecto  re- 
tinet eiusque  vires  exedit.  Mihi  in  memoria  est, 
tale  ulcus  vidisse,  quod  per  tredecim  menses  aper- 
tum manebat,  quamquam  externe  china,  rnyrrha, 
asa  foetida,  totusque  apparatus  antisepticus  adhi- 
bebatur, mer curialibus  internis  et  externis  haud 
oblitis.  Interne  primum  diversa  mercurii  praeparata 
porrecta  sunt,  c.um  vero  hoc  remedium  frustra  ad- 
ministraretur, ulcusque  durante  curatione  in  pe- 
ius verteretur,  neque  etiam  falso  praesupponen- 
dum  esset,  aegrum  iamdudum  a malo  venereo 
esse  liberatum,  quod  tantam  mercurii  copiam  as- 
sumserat,  ut  pluries  salivatione  corriperetur;  chi- 
na, acida  mineralia  et  chelidonium  sunt  prae- 
scripta, nec  meliorem  monstrarunt  effectum, 

/ 'i 

Bell  system  of  surgery  T.  V. 

Heister  Chirurgie.  Niirnberg  1752  Eiusd.  Un- 
terricht  fur  Wundiixzte.  eam  ob  causam  resolutionem 
praeferunt. 


Tandem  exactissima  curatione  externa  ulcus 
ranatuni  est,  cicatrix  vero  permagna  et  deformis 
remansit,  quam  procul  dubio  ad  mortem  usque 
.etinebit  aeger.  Hic  neutiquam  cachecticus,  sed  iu- 
enis  robustus  antea  semper  optima  valetudine 
;ravisus , nunc  primum  malo  venereo  infectus 
:rat.  Post  sanationem  omnibus  viribus  per  diutur- 
nam et  profusam  suppurationem  abreptis,  aeger, 
quamquam  per  totum  mensem  roborantia  tam  di- 
netetica , quam  therapeutica  adhibita  sunt,  tamen 
spectro  similis  e nosocomio  est  dimissus* 

Saepissime  bubones  vidi  suppurantes,  qui  ac- 
curatissimae curationi  per  sex  ad  decem  menses 
obstabant* 

$.  XV. 

Porro  bubones  suppurantes  et  ii  praecipue 
quibus  scirrhosa  indoles  est,  saepe  characterem 
colligunt  malignum  speciemque  carcinomatis  prae- 
bent, corrosione  lata  propagata  partes  vicinas  de- 
lent itaque  interdum  mortem  adducunt*  Quod 
malum  artis  auxilio  aegre  vincitur,  glandula  etiam 
exstirpari  nequit  cum  iam  aliquantum  temporis 
praeteriit.  Cura  plerumque  valde  diuturna  et  do- 
lorifica  est,  nec  sine  magnis  cicatricibus  aegri  eva- 
dunt. Ubi  vero  tales  bubones  iust6  tempore  re- 
solvuntur, instans  periculum  praeterit;  post  re- 
solutionem fortasse  exigua  remanet  indnratia,  quam 

. i 

si  malam  indolem  colligeret,  exstirpare  licet. 

Durante  suppuratione  saepe  quoque  infiltrati- 
one-  puris  et  fistulae  oriuntur,  quae  summo  stu- 
dio vitari  nequeunt,  hae  sanationem  remorantes, 
aegrum  que  impedientes,  quo  minus  muneribus 
suis  fungatur,  per  sese  dolent  et  curationem  dolo- 
riferam,  v,  c,  compressiones,  iniectiones  et  inci- 
siones exposcunt.  Virum  vidisse  recordor,  qui 
bubone  suppurante  cruciatus,  retrorsus  in  lecto  re- 
cubare  coactus  erat;  pus  in  telam  cellulosam  late- 
ris interni  lumbi  dextri  infiltratum  est  et  pr6pe 
tuberositatem  ossis  ischii  abscessum  formavit,  qui 
incisione  est  apertus;  curatio  non  ante  novem 
menses  praeterlapsos  finita  est. 

In  alio  nuperrime  fistulas  observavi,  inde  a 
bubone  suppurante  huc  et  illuc  cursum  dirigentes 
quarum  longissima  unciarum  quatuor  mensuram 
exaequabat  et  usque  ad  arcum  ossium  pubis  specil- 
lo transitum  permittebat,  ipse  arcus  carie  superfi- 
ciali iamiam  erat  adfectus,  uti  forma  inaequalis, 
materia  effluens,  oxydatio  specilli  argentei  et  dolo- 
res probaverunt. 

En  sequelas  suppurationis. 

Nec  minus  in  scrotum  pus  infiltrare  se  pot- 
est, ib'que  testiculum  et  funiculum  spermaticum 
corrumpere,  Sub  fasciam  latam  etiam  pus  viam 
sibi  aperire  potest,  quo  facto  abscessus  lumborum 
et  surarum  oriuntur,  eo  magis  periculosi  quod  ple- 
rumque sero  animadvertuntur. 

Omnia  haec  mala  mercurio  plerumque  non 
Vincuntur,  ceteraque  omnia  remedia  aut  nullius 
unt  utilitatis  aut  nimis  tarde  sanationem  efficiunt; 
jnam  ob  causam  medico  haud  licet,  suppuratione 
considerate  maturata,  aegro  periculum  adducere, 
quod  omnibus  remediis  reparari  nequit* 

Id  etiam  pro  resolutione  gravissimum  argu- 
mentum est,  quod  experientia  docet,  bubones  non 
necessarium,  sed  saepissime  accidentale  esse  pa- 
hema  morbi  syphilitici,  utpote  qui  saepissime 
causae  cuidam  occasionali  per  accidens  superveni- 
enti originem  debent.  Si,  ut  hoc  utar,  quis  malo 
venereo  adfectus  vino  abutitur  aut  Venere,  sive 
nimis  corpus  exercet,  haud  raro  bubone  insuper 
condonatur,  quod  vero  morbi  incrementum  non 
tex  ipso  morbo  sed  ex  conditionibus  externis  no- 

(centibus  prodiit,  quo  probatur  bubonem  non  tam- 

\ 

tqnam  natnrae  molimen  salutare,  sed  potius  tam- 
iquarn  depravationem  accidentalem  esse  contem- 
iplandum,  quam  celerrime  corrigere  licet* 

Denique  adhuc  memorandum  restat,  aegrum 
suppuratione  semper  debilitari,  quod  ubi  resolutio 
perficitur,  non  accidit ; diuturna  praecipue  et  malig- 
:na  suppuratio  vires  aegrotantis  valde  exhaurit ; mi- 
hi etiam  in  memoria  est,  febrem  lentam  et  maxi- 
imam  emaciationem  inde  originem  trahere  vidisse. 

Ex  omnibus  his  satis  elucet,  resolutionem 
ubicunque  fieri  potest,  semper  esse  efficiendam; 


ad  ipsam  curationem  nunc  me  converto  et  sub 
hoc  titulo  singula  remedia  resolutionem  efficientia 
amplius  enumerabo*  *) 

§.  xvr, 

Curationis  internae  bubonum  consensualium 
. iam  supra  mentio  est  facta,  externa  secundum  in- 
dolem cuiusque  bubonis  specialem  est  modificanda 
iidemque  remediis  quae  in  bubonibus  venereis  lau- 
dantur perficitur. 

Quod  attinet  ad  curationem  internam  bubo- 
num protopathicorum , mitior  esse  potest,  quam 
ea  deuteropathicorum , corpus  enim  usu  mercurii 
nondum  insuevit  igiturque  parvis  dosibus  et  prae- 
paratis mitibus  praescriptis  finem  attingere  poteri- 
mus, vi  forte  aeger  iam  prius  malo  venereo  infe- 
ctus fuit  et  hanc  ob  causam  maiores  doses  sunt 
necessariae* 


*)  Haud  incongruum  videtur  nonnullos  adhuc  aucto- 
res laudare  resolutionem  defendentes,  quorum  men- 
tionem facere,  occasio  non  data  esi. 

Spiering.  Haudbuch  der  inneren  and  aussern 
Heilkunde.  Leipzig  1796. 

Anton  v.  Storck.  Unterricht  fur  Wundarzte. 
'YVien  1776. 

lolin  Hunter.  Theatrise  on  the  venereal  disea- 
ses  P.  Y.  Ch.  IV.  p.  270- 

Nisbet  lines  of  the  tkeory  and  practice  iu  ve- 
nereal diseases. 

Aegro  convenienter  praeparato,  i*  e+  sordibns 
r rimarum  viarum  ubi  adsunt  ope  laxantium  aut 
emeticorum  eductis,  hydrargyrum  oxydulatum  ni- 
rurn  primum  porrigere  licet,  grani  quadrans  ad 
;ranum  dimidium,  bis  per  diem  sufficit,  maio- 
i ibus  dosibus  incipere  haud  probandum  videtur, 
[uia  non  copia  mercurii  sed  accurata  eius  admi- 
nistratio regiminisque  insta  conformatio  morbo 
medentur.  Secundum  regulas  quae  in  universum 
le  curando  malo  venereo  valent,  neque  hic  om- 
nes repeti  queunt,  medicus  caute  circumspicere 
Hebet,  ne  aegro  nimis  magnam  mercurii  copiam 
porrigat,  quia  eo  modo  facillime  prosperus  even- 
: tus  impeditur  et  curatio  prolongatur. 

Si  per  octo  dies  circiter  tempore  matutino 
tet  vespertino  grani  quadrantem  dedimus,  nec 
iprospera  apparuit  mutatio,  dosi  solitae  adhuc 
egrani  quadrans  addendus  est,  et  sic  porro. 

Hoc  remedium,  si  forte  non  satis  valeret, 
icalomel  in  usum  est  vocandum  dosique  sensim 
,‘sensimque  aucta  adhibendum,  ut  in  morbis  sy- 
jphiliticis  fieri  solet.  Grani  quadrans  principio 
.abunde  sufficit,  etiam  ea  de  causa  parvae  doses 
meliorem  praebent  effectum,  quia  salivationem 
non  cient,  neque  ea  superveniente  coacti  sumus 
j mercurii  usum  interrumpere. 

Hydrargyrmn  muriaticum  mite  plerumque 
ad  finiendam  curam  sufficit,  tamen  etiam  si  ne 

cessitas  cogit,  hydrargyrum  muriaticum  corrosi- 
vum porrigere  licet-  Ceterum  irritatio  quae  huic 
medicamento  plerumque  tribuitur  haud  * timenda 
est,  nam  tum  primum  in  usum  vocatur,  cum  in- 
flammatio topica  iam  cessit  et  forte  indura tio  mo- 
do aut  tumor  frigidus  resolvendus  superest.  Usus 
hydrargyri  muriatici  corrosivi  etiam  eo  commen- 
datur, quod  hoc  remedium  non  tam  facile  quam 
alia  praeparata  ptyalismum  excitat. 

Pulveribus  ex  hydrargyro  oxydulato  nigro  et 
muriatico  miti,  nonnulli  substantiam  absorbentem 
addere  suadent  v.  c.  conchas  praeparatas  etc.  ne 
effectus  eorum  impediatur  aut  mutetur,  si  acidi 
aliquid  ventriculo  inest. 

Hydrargyrum  sublimatum  in  forma  pilularum 
tutissime  et  accuratissime  adhiberi  potest;  quae 
tamen  ex  succo  liquiritiae  aut  extracto  quodam 
parandae  sunt,  ne  indigestae  excernantur. 

Cavendum  est  ab  alimentis  irritantibus,  ad- 
ipatis, acidis,  spirituosis,  aromaticis,  crudis;  om- 
nia quibus  aeger  vescitur  bene  cocta  et  praeparata 
esse  debent,  ne  sordes  gastricae  inde  originem 
capiant,  quae  curationi  obstant.  Plethoricis  ac 
robustis  regimine  antiphlogistico  est  utendum, 
debiles  et  cachecticos  paulo  uberius  nutrire  licet; 
in  universum,  prodest  tam  parce  quam  fieri  potest 
alimenta  porrigere,  experientia  enim  docet,  hoc 
facto  sanationem  multo  melius  progredi.  Cura- 


“Si- 
tio antivenerea  quam  cl.  Louvrier  praescripsit, 
huic  assertioni  argumentum  praebet,  in  ea  enim 
aegrotantes  totum  per  diem  nil  nisi  mensuram 
dimidiam  iusculi  carnium  assumunt  et  plerumque 
quatuor  hebdomadum  spatio  perfecte  sanantur. 

Etiam  si  aegri  ne  granum  quidem  mercurii 
assumunt  et  solummodo  quam  maxime  possunt 
cibis  abstinent,  malum  venereum  decrescit,  quod 
saep enumero  in  iis  vidi  qui  ad  curationem  anti- 
veneream  cl.  Rustii,  laxantibus,  balneis  et  absti- 
nentia ciborum,  praeparati  sunt. 

Curationem  valde  adiuvat,  si  aeger  cubiculo 
non  exit  et  si  fieri  potest  in  lecto  versatur;  ibi 
enim  tutus  est  ab  refrigerio,  cuius  noxam  nemo 
nescit,  et  semper  aequali  caloris  gradu  gaudet; 
quies  etiam  et  situs  horizontalis  buboni  resolven- 
do favent. 

Omnes  potentiae  nocentes  externae,  iam  su- 
pra memoratae,  sunt  removendae,  ut  aer  corrup- 
tus, sorditas,  cubicula  angusta  et  huinida,  frigus 
et  omnia  quae  in  morbis  syphiliticis  nocent. 

Pru  potu  ordinario  aut  cerevisiam  secundam, 
levem,  bene  fermentatam  aut  infusum  florum 
chamomillae,  sambuci  aut  decoctum  graminis, 
sassaparillae,  bardanae,  caricis  arenariae,  ligni 
guaiaci,  altheae,  liquiritiae  etc.  porrigere  licet. 

Curatione  tali  modo  instituta  prosperum 
eventum  iure  sperare  possumus,  praecipue  in 

diaeta  parca  et  regimine  calido  salus ; neque  raro 
mihi  contigit  eo  modo  citissime  ad  finem  usque 
pervenire. 

$.  XVII. 

Quod  attinet  ad  curationem  bubonum  deute- 
ropathicorum,  eadem  est  si  aeger  nuperrime  ma- 
lum concepit,  ubi  per  aliquantum  temporis  iam 
alia  pathemata  adfuerunt,  quibus  bubo  supervenit, 
validioribus  praeparatis  utimur  maioresque  doses 
dispensamus. 

Donec  stadium  inflammatorium  praeterierit, 
calomel  adhiberi  cautio  iubet,  post  hac  ad  mer- 
curium sublimatum  corrosivum  refugium  patet, 
nisi  liydrargyrum  muriaticum  mite  satis  efficax 
videtur. 

Principia  secundum  quas  in  ceteris  morbi 
syphilitici  formis  mercurialia  adhibentur  etiam 
hic  sunt  sequenda;  cetera  mercurii  praeparata  non 
in  usum  vocanda  sunt  quod  aut  nimis  heroicum 
aut  nimis  incertum  praebent  effectum  aut  in  sin-? 
gulis  modo  pathematibus  salutifera  sunt,  uti  li- 
quor hydrargyri  nitrici  in  exanthematibus  venereis. 

Summum  ubi  malignitatis  gradum  ascendit 
bubo,  nec  mitior  cura  sanationem  efficere  valet, 
inunctiones  mercuriales  in  promptu  sunt  quibus 
tutum  inest  auxilium  praesertim  cum  secundum 
cl.  Rustii  praecepta  adhibentur. 

Exempta  hacce  curancli  methodo,  salivatio 
ubicunque  vitanda  est,  ea  enim  vires  aegrotantis 
frustra  exhauriuntur  et  cura  retardatur  tamquam 

I 

, crysin  habere  nequimus’,  nam  in  valentibus  quo- 
que usum  mercurii  sequitur,  praeterea  haud  me- 
diocres excitat  dolores  et  molestias ; itaque  eo  so- 
- solummodo  prodest,  quod  nobis  indicat  mercuri- 
um in  corpore  vires  exseruisse.  Huius  rei  vero 
itum  quoque  certiores  reddimur,  cum  malum 
locale  absque  ulla  suppressione  externa,  in  me- 
lius vertitur,  quod  certo  gratissimum  est  argu- 
mentum. Salivationis  prodromi  ubi  apparent, 
statim  mercurii  usus  pro  tempore  omittendus  et 
' emeticum  aut  laxans , prout  conditionis  id  ferunt 
; porrigendum  est,  ut  eruptio  ptyalismi  prohibeatur 
aut  iamiam  eruptus  sistatur,  praeterea  gargaris- 
mata  ex  decocto  herbae  salviae,  ruthae,  cort* 
quercus  , chinae,  salicis  etc.  cum  tinct.  myrrhae, 
alumine,  gumini  kino,  sanguine  draconis  etc.  ad- 
hibere licet.  Excoriationes  oleo  camphorato  illi- 
nuntur* Ad  usum  internum  commendantur:  sul- 
phur, kali  sulphuratum,  amara,  aromatica  et  ad- 
stringentia,  imprimis  china.  Omnibus  vero  hisce, 
remediis  non  opus  est,  licet  mercurium  caute 
adhibeamus  et  ubi  prima  signa  ptyalismi  apparent» 

. statim  omittamus.  Post  cessationem  salivationis 

s 

mercurium  denuo  in  usum  vocamus,  nisi  aeger 
sanatus  est. 


* 


Praeter  ptyalismum  nimia  debilitas  aegri  aut 
diarrhoea  usum  mercurii  interdum  vetat;  in  utro- 
que casu,  ne  liaecce  intervalla  inutilia  praeter- 
eant, pone  roborantia  aliacpie  indicata,  ea  adhuc 
medicamina  in  usum  vocare  licet,  quibus,  quam- 
quam non  mercurialia  sint,  vis  a-ntisypliilitica 
tribuitur,  v.  c.  guaiacum,  chelidonium,  tinct.  an- 
tisyphilitica  Besnardii  et  acida  mineralia  cum  ama- 
ris. 

Regimen  diaeteticum  in  bubonibus  deutliero- 
patliicis  commendanduni,  ab  eo  non  differt,  quod 

in  bubonibus  protopathicis  laudatum  est. 

\ 

XVIII, 

Quamdiu  mercurius  sit  porrigendus,  haud 
certo  statui  potest;  in  bubonibus  primariis , usque 
ad  resolutionem  dosi  aucta , post  hac  vero  dosi 
pariter  minuta  per  aliquantum  temporis  adhuc 
eum  adhibendum  esse  constat;  nisi  tunc  denuo 
symptomata  venerea  apparent,  curatio  est  fini- 
enda. 

Si  cum  bubone  simul  ulcus  aut  aliud  quod- 
dam pa thema  syphiliticum  adest,  et  diutius  quam 
ille  perseverat,  miliis,  nisi  blandissimis  externis 
huic  admotis  , ad  perfectam  sanationem  usque  et 
aliquantum  temporis  post  eam,  tum  vero  dosi 
sensim  minuta , mercurius  est  praescribendus. 

Bubones  suppurantes  ultra  cicatrisationem 
isque  mercurio  sunt  tractandi;  ubi  vero,  quod 
laud  raro  accidere  solet,  durante  usu  mercurii, 
ulcus  in  eodem  remanet  statu,  aut  in  peius  ^er“ 
titur,  mercurium  pro  tempore  relinquere,  spatio 
quodam  praeterlapso  alia  praeparata  tentare  debe- 
mus, fortiora  modo,  modo  mitiora  salutem  fe- 
runt, saepe  inunctiones  modicae  insuper  additae 
ffinem  rei  imponunt.  Saepe  aeger  viribus  ca- 
iret,  saepe  curatio  chirurgica  in  congrua,  aut  po- 
itentiae  nocentes  externae,  sanationem  impediunt; 
ihasce  difficultates  suis  singulas  remediis  et  prae- 
iceptis  vincimus.  Haud  inepte  interdum  praeoiip- 
] ponere  licet,  neutralisationem  cliemicam  niiasma- 
;tis  venerei  esse  finitam  bubonemque  superesse 
i insontem ; tunc  conveniens  curatio  chirurgica, 
roborantibus  ubi  necesse  est  adiuta,  sufficiet. 
Nec  raro  cachexia  mercurialis  obest,  quae  emeti- 
cis laxantibus  et  antidotis,  mercurii  prae  ceteris 
sulphure  et  hepate  sulphuris  vincitur. 

Roborantia , tam  durante  cura , quam  finita, 
«aepissime  in  usum  vocare  coacti  sumus. 

In  universum  iuvabit,  ex  curatione  dimissos 
per  quoddam  temporis  spatium  adhuc  observare, 
facillime  enim  denuo  symptomata  apparent, 
promptum  artis  ‘auxilium  exposcentia.  Ii  vero 
praecipue  sunt  observandi,  qui  hydrargyro  muri- 
atico corrosivo  usi  sunt,  huic  enim  remedio  vis 

inest,  qua  pa themata  venerea  subito  supprimun- 
tur, quae  postea  eo  vehementius  erumpunt. 

* 

($.  XIX. 

Depicta  curatione  interna  ad  chirurgicam 
nunc  transire  liceat,  ctii  maximum  inest  mo- 
menti in  resolvendis  tam,  quam  in  cicatrisandi3 
bubonibus,  ea  quidem  interdum  et  medicamina 
interna  complectuntur,  quae  tamen  propter  finem 
cui  inserviunt,  hic  haud  inepte  enumerabuntur. 

Primum  de  bubonibus  phlegmonosis. 

In  iis  sanguinem  mittere  nonnulli  suadent* 
si  aeger  plethoricus  et  robustus,  pulsus  plenus 
est  et  durus;  raro  tamen  hoc  consilium  sequi, 
coacti  erimus,  plerumque  enim  symptomata  tan- 
tam non  profitentur  vehementiam,  neque  fas  est, 
aegro  inutiliter  vires  detrahere,  quibus  postea 
maxime  eget.  Gangraena  imminens  interdum 
Venam  secare  iubet,  licet  ex  vera  phlegmone 
sthenica  prodierit;  tum  quoque  saepissime  san- 
guinis evacuationes  topicae  nobis  satisfaciunt. 
Sanguinis  detractiones  locales  cucurbitulis  appo- 
sitis perficere  liaud  commendandum  est,  hoc  mo- 
do enim  sanguinis  congestio  ad.  glandulam  in- 
flammatam nimis  augeretur  et  ita  potius  damnum 
inferremus  quam  auxilium.  Itaque  hirudinibus 
uti  tutius  est,  sed  his  quoque  glandulam  haud 
nimis  prope  circumdare  debemus,  ne  congestio 


sanguinis  illuc  augeatur;  inflammatione  vehemen- 
tissima,  late  propagata,  et  ubi  in  gangraenam 
transire  minatur,  in  usum  eos  vocamus,  de  nu- 
miero  nil  certi  statui  potest. 

Emetica  quoque  ad  resolutionem  adiuvan- 
dam  commendantur  *)  quibus  vero  in  bubonibus 
plilegmonosis  haud  utendum  videtur,  nisus  enim 
vehemens,  qui  vomitum  comitatur,  nimia  inci- 
tatione damnum  inferre  posset.  Haud  exigui 
vero  momenti  emetica  post  aliquantum  temporis 
erunt,  ubi  inflammatio  iamiam  evanuit  et  indu- 
ratio  aut  intumescentia  torpida  remansit. 

Talibus  conditionibus , universa  conquassa- 
tione systematis  nervosi  tamquam  vasculosi,  ad 
resolutionem  perficiendam,  haud  mediocrem 
exercent  vim. 

Laxantia  durante  stadio  inflammatorio,  me- 
liorem praestant  effectum  licet  non  calida  et  dra- 
stica  sint  sed  frigida  potius  et  mitia;  salutarem 
efficiunt  derivationem,  tamen  cavendum  est  ne 
vires  aegrotantis  nimis  exhauriantur,  neque  diar- 
rhoea habitualis  exinde  propullulet.  Eo  etiam 
% 

utilitatem  inferunt,  quod  salivationem  prohibent. 
Obstructiones  alvi  resolutioni  semper  obstant* 


- - 

*)  John  Hunter  (in  tlieatrise  on  the  venereal  dise* 
ases,  P.  V.  Ch,  IV.  p.  470. 

Praesertim  vero  in  bubonibus  phlegmonosis 
resolvendis,  utendum  est  fomentationibus  ex 
aqua  frigida  paratis,  quibus  aliquantum  aceti  aut 
aluminis  addere,  aut  quas  secundum  praecepta 
Schmuckeri  componere  licet;  glacies  etiam  si  pro- 
stat, in  usum  vocari  potest,  nec  mediocrem  osten- 
dit efficaciam.  A Goulaidio  etiam  aqua  satu  mi- 
na diluta  commendatur*  Glacies  diminuta,  panno 
linteo  simplici  aut  cystidi  involuta  imponitur,  toti- 
esque  liquescit  renovatur*  Liquidis  panni  sexies 
vel  decies  plicati  imbuuntur  totiesque  calescere 
coeperunt  buboni  denuo  imponuntur- 

Ubi  periculum  in  mora,  noctu  quoque  fo- 
mentationes applicare  necesse  est,  alias  aegri  tem- 
pore nocturno  vacant*  Eandem  fomentationem 
diu  in  bubone  sinere  nocet,  quia  calefacta  in  mo- 
dum cataplasmatis  vim  exserit;  emplastra  quoque 
saturnina  vel  mercurialia  noctu  imponere  damnum 
infert,  quia  calorem  augent  et  ita  congestioni  fa- 
vent. 

Medici  militares  gallici  ad  resolutionem  bubo- 
num cuiusque  generis  celeriter  efficiendam  reme- 
dio primum  usi  sunt,  quod  plerumque  viginti 
quatuor  horis  praeterlapsis  vim  exercere  dicitur,; 
est  applicatio  eximii  gradus  caloris  sicci,  quae  se- 
mel aut  saepius  reiteratur,  prout  conditiones  iu- 
bent* 


i 

Aut  ferrum  caudeus , planum  et  magnitudi- 

/ 

bubonis  excedens,  tam  prope  bubonem  quam, 
ne  combustione  fieri  potest,  tenetur,  aut  lapis 
indefectus  panno  involutus  buboni  imponitur; 
:ramque  bis  terve  tamdiu  administratur,  quam  ae- 
2T  tolerare  potest,  nonnunquam  saepius  reiterare 
rebemus* 

Hoc  remedio  in  bubonibus  phlegmonosis  uti 
on  suaderem , gangraena  et  suppuratio  procul  du- 
: io  supervenirent,  contra  in  bubonibus  oedema* 
isis  et  scirrhosis  ad  discutiendas  intumescentias 
-igidas,  torpidas,  admovendas  indurationes  haud 
ontemnendam  exercet  vim,  dubium  tamen  pro* 
ocat  effectum*  Ipse  nonnunquam,  talibus  condi- 
iionibus,  hocce  usus  sum  remedio,  bubones,  ad- 
uvantibus  inunctionibus  mercurialibus  et  volati- 
ibus,  brevi  interdum  sunt  resoluti,  alio  suppu- 
atione  correpti,  alii  vesiculis  obtecti  sunt,  quales 
jiost  combustionem  oriri  solent;  in  omnibus  vero 
masibus  subitanea  processus  vitalis  commutatio  sese 
ostendit.  Haud  abhorrentes  de  hac  re  observatio- 
;nes  a fautore  summa  reverendo  accepi,  cui  saepis- 
sime occasio  fuit,  hacce  remedium  in  usum  vo- 
.candi. 

Alio  remedio  nuper  in  magnis  nosocomiis  uti 
coeperunt  ad  resolvendos  bubones,  sine  respectu 
peculiaris  eorum  indolis,  sunt  cataplasmata  acria 
sic  dicta.  Cepe  tria,  haud  mediocris  maguitudinis. 


6o 


exacte  concisa,  cum  libra  dimidia  saponis  nigri  in 
lebete  fictili  assantur,  haec  massa  cum  liquefacta 
est,  unciae  duae  vel  tres  pulveris  seminum  syna- 
peos,  et  placentae  seminum  lini  pulveratae  quan- 
tum ad  consistendam  cataplasmatis  sufficit,  agitan- 
do adduntur.  Haec  massa,  tanta  quantitate  ut  di- 
giti volumen  exaequet,  supra  pannum  inducitur 
et  ita  buboni  imponitur,  ut  super  peripheriam  eius 
ubique  emineat,  duabus  horis  praeterlapsis  iterum 
atque  iterum  renovatur  et  sic  porro ; noctu  em- 
plastrum mercuriale  aut  emplastrum  conii  tegendo 
buboni  inservit. 

Hoc  remedium  in  omnibus  bubonum  specie- 
bus,  etiam  in  fluctuantibus  resolutionem  efficere  di- 
citur, in  phlegmonosis  vero  recens  ortis  non  ad- 
hihendum  est,  quia  hi  frigore  melius  resolvuntur* 

Postquam  hoc  remedium  per  aliquot  dies  ad- 
ministratum est,  circumferentia  bubonis  rubescit 
et  dolet,  dolores  si  eximii  fiunt,  maior  quantitas 
placentae  seminum  lini  est  addenda,  synapeos  co- 
piam quoque  minuere,  aut  per  aliquantum  tempo- 
ris solam  placentam,  humidam,  calefactam  impo- 
nere licet. 

Interdum  perfecta  resolutio  tum  demum  effi- 
citur, cum  cataplasma  tam  acre  redditum  est,  ut 
in  superficie  bubonis  et  partium  vicinarum  pustu- 
las aut  suppurationem  excitet  superficialem*  Quan- 
tum synapeos  addendum  sit,  secundum  bubonis 

dolem  praescribendum  est,  torpida  maiorem  ex- 
■scit  copiam}  c|uo  acrius  vero  cataplasma  reddi- 
■:t  eo  maiores  secum  trahit  molestias* 

Haecce  cataplasmata,  bubonibus  phlegmonosis 
:;entibus,  aut  valde  inflammatis  imposita,  valde 
biuni  praebent  effectum;  interdum  quidem  hu- 
mes resolvuntur,  saepius  in  malignam  abeunt 
ppurationem  aut  indurescunt*  Ubi  vero  durante 
jplicatione  fomentationum  frigidarum  bubo  in- 
ruit,  praemissis,  per  aliquot  dies,  cataplasmati- 
s emollientibus,  simplicibus,  ex  placenta  semi- 
ni lini,  cataplasmatum  acrium  ope,  saepissime 
solutionem  feliciter  peragimus*  Bubones  etiam 
quibus  prima  symptomata  suppurationis  iamiam 
paruerunt,  qui  iam  mollescunt  aut  fluctuare  in- 
niunt,  cataplasmatibus  acribus  resolvuntur* 

Gangraenam  fomentationes  frigidae,  sanguinis 
::tractiones  universales  et  locales  avertunt,  vinum 
iam  et  acetum  ubi  periculum  imminet  in  usum 
ocare  licet,  imo  totum  medicaminum  apparatum 
,iem  chirurgia  ad  vitandam  gangraenam  cornmen- 
ut* 


§*  XX. 

Bubones  erysipelatosi  sic  dicti  in  medio  positi 
unt,  phlegmonosos  inter  et  oedematosos,  itaque, 
rout  modo  huc  modo  illuc  magis  appropinquant, 
iratio  eorum  variat*  Phlegmonosae  indolis  si 


quidquam  profitentur,  fomentationes  frigidae  et  hi- 
rudines in  promptu  sunt;  ubi  vero  oedematosam 
prae  se  ferunt  speciem,  inunctiones  volatiles,  lini- 
mentum ammoniatum  aut  saponato  - camphoratum 
et  alia  huiuscemodi  in  perinaeum  et  latus  inter- 
num femorum  sunt  applicandae,  in  ipsum  vero 
bubonem , species  aromaticae  cum  camphora  cale- 
factae, imponendae.  Emetica  hic  tutius  porrigere 
possumus,  laxantia  multo  minus  prosunt.  Usus 
ferri  candentis  et  cataplasmatum  acrium  dubius  est, 
m bis  enim  timendum  est  ne  suppuratio  superve- 
niat cutanea,  unde  maligna  ac  diuturna  prodirent 
ulcera*  Praecipuum  ad  vitandam  suppurationem 
remedium  in  summa  quiete  corporis  et  animi  si- 
tum est,  quare  lectum  relinquere  nocebit* 

9.  XXI* 

In  bubonibus  oedematosis  nec  universales  nec 
topicae  sanguinis  missiones  indicatae  sunt,  emeti- 
cis vero  summum  inest  auxilium , concussione 
enim  totius  corporis  quam  efficiunt,  lympha  sta- 
gnans movetur,  cutisque  functio  acceleratur;  nisi 
aeger  nimis  debilitatus  est,  pluries  ea  porrigere  iu- 
vabit. 

Externe  linimenta  volatilia,  qnibus  paululum 
unguenti  hydrargyri  cinerei  admixtum  est,  sunt  ad- 
hibenda; calefacta  buboni  ipso,  praesertim  vero 
lateri  interno  femorum  et  perinaeo,  manu  calida 

rnfricentur»  Cavendum  est,  ne  haec  remedia  cam- 
>hnra  aut  ammonio  immodice  admixtis, nimis 
acria  fiant,  quod  ita  facillime  inflammationem  cu- 
i is  hic  valde  irritabilis,  aut  exanthema  pustulosum 
orovocant,  quibus  frictionum  ipsarum  imo  et  alio- 
um  medicaminum  usus  ex  toto  impeditur* 

Praeterea  calor  siccus,  sacellis  aromaticis,  aut 
Dannis  calefactis  admotus,  hic  magni  est  momenti. 

Cataplasmata  acria  hic  iure  laudantur,  etsi  in- 
erduaa  cutem  offendunt,  tamen  resolutionem  per- 
'iciunt  ubi  alia  remedia  frustra  adhibita  sunt. 

Cauta  quoque  ferri  candentis  administratio 
:iic  commendanda  venit,  utpote  quam  prosperri- 
mus haud  raro  sequitur  eventus;  in  universum 
medicamina,  fibrem  relaxatam  fortiter  incitantia 
qarit  erque  lympham  stagnantem  solventia  sum- 
mum tenent  locum. 

Emplastra  parum  ferunt  auxilii,  noctu  ad  ae- 
qualem caloris  gradum  servandum  imponere  licet» 

$♦  XXII* 

i __ 

In  bubonibus  scirrhosis  quoque  emetica  salu- 
tcem  ferunt,  quae  interdum  saepius  porrigere  iuvat; 
i axantia  haud  minoris  sunt  momenti  licet  calidio- 
r.-ibus  utamur. 

Hirudinibus  plerumque  non  egemus,  nonnun- 
rquam  \ero  glandula  indurata  statu  inflammatorio 
aerius  corripitur  tum  in  usum  vocantur» 

Unguentum  hydrargyri  cinerei  infricare  iuvat, 
irritabilitas  quaedam  et  ad  inflammationem  pro- 
clivitas, doloribus  solito  fortioribus  et  continentio- 
ribus,  sese  manifestant;  extractum  opii  quoque  vel 
hyoscyami  addere  licet.  Contra,  si  torpidam  bubo 
agnoscit  indolem  ungento  mercuriali  linimenta  vo- 
latilia sunt  addenda;  haec  remedia  quinquies  vel 
sexies  quotidie  eodem  modo  ut  in  bubonibus  oe- 
dematosis  sunt  applicanda* 

Emplastra  quoque  hic  non  ultimum  tenentlo- 
cum,  aut  pro  se  singula,  aut  simul  cum  frictioni- 
bus adhibentur;  emplastrum  conii,  emplastrum 
mercuriale  at  emplastrum  resolvens  Schmuckeri 
nominanda  veniunt*  Praeter  haec  compositiones 
quasdam  ab  auctoribus  commendatas  tradere  liceat* 

Rp.  G.  ammoniaci  drach*  Sex. 

Asae  foetidae  drach*  duas* 

Sap.  venet.  drach.  unam, 
solve  in 

Spir.  vini*  rect.  q*  s. 

leni  calore  inspissa  ad  consistentiam  emplastri* 

Rp*  Empl*  conii* 

> — — hydrarg. 

litharg.  comp. 

Malaxentur  et  inducantur  supra  alutam. 
Praemissis  per  aliquot  dies  cataplasmatibus 
simplicibus  ex  placenta  seminum  lini,  sive  specie- 

us  ad  cataplasma  paratis;  cataplasmata  acria  vim 
xercent  salutarem  et  plerumque  resolutionem  per- 
actam efficiunt. 

Ferrum  candens,  ubi  torpida  indoles  summum 
ttigit  gradum  eo  iuvat,  quod  incitationem  quan- 
am ponit  et  resorptionem  inunctionum  accelerat,. 

Fomentationes  frigidae  in  bubonibus  scirrho- 
is  nocent. 

Usura  externum  horum  medicaminum  et  in- 
esrnum  mercurii,  si  resolutio  nulla,  aut  non  per- 
acta sequitur,  nec  proclivitas  ad  suppurationem 
<el  exulcerationem  adest,  glandula  indurata  sibi 
psi  est  relinquenda,  aut  emplastro  quodam  miti 
: egenda. 

$.  XXIII,. 

Si  durante  admimstratione  methodus  Yesol— 
•entis  nihil  omnius  symptomata  suppurationis  in- 
ipientis  animadvertuntur  neque  etiam  cataplasma- 
ta acria  instans  periculum  avertere  valuerunt;  sta- 
iim  omissis  resolventibus,  maturantia  in  usum 
tunt  vocanda. 

Antequam  de  maturantibus  stricte  sic  dictis 
' 'erba  faciam,  liceat  methodus  cuiusdam  mentionem 
i ddere,  quae  resolutionem  inter  et  suppurationem 
j uasi  finem  tenet,  de  usu  vesicatorii  loquor,  quem 
tuperrimo  experti  sumus. 

Vesicatorium  satis  amplae  magnitudinis  ut  to- 
tum bubonem  tegat,  imponimus  et  tamdiu  in  eo 
relinquimus,  donec  pustulae  satis  magnae  exstite- 
rint; quae  dissecantur  et  unguentis  suppurationem 
cientibus  obligantur,  ita  ut  in  dies  alternarim  v.  c. 
unguentum  basilicum  et  unguentum  cantharidum 
imponentur* 

Usus  me  docuit,  vesicatorium  plerumque  bis 
terve  esse  renovandum,  antequam  pustulae  orian- 
tur. 

Post  aliquot  dies  satis  copiosa  oritur  suppu- 
ratio superficialis,  pus  vero  quod  intus  iam  secre- 
tum erat,  evanescit,  duarumque  vel  trium  hebdo- 
madum spatio  praeterlapso  omnis  intumescentia 
et  durities  disparet*  Tum  per  octo  dies  adhuc  sup- 
puratio  sustinetur  tandemque  unguento  saturnino 
sanatur,  nulla  cicatrix  remanet,  aegerque  eatis  cito 
evadit* 

' 1 

Vesicatorium  in  iis  praecipue  bubonibus  salu- 
tiferum est,  qui  intus  iam  suppuratione  correpti 
suiit  et  mollescere  coeperunt,  etiamsi  fluctuationis 
vestigia  iamiam  apparuerunt,  auxilium  ab  eo  spe- 
randum. Ubi  vero  fluctuatio  iamiam  exculta  est, 
ubi  pus  proxime  sub  cute  apparet,  ubi  cutis  fla- 
vescit,  non  amplias  in  usum  vocari  debet*  Bubo- 
nes etiam  scirrhosi,  torpidi,  nec  ad  resolutionem 
nec  ad  suppurationem  proclivitatem  ostendentes, 

i resolventibus  resistunt,  vesicatorio  sunt  tegen- 
qua  ratione  saepissime  feliciter  sanantur* 

Cum  vero  haud  semper  liceat,  suppurationi 
i modo  limites  ponere,  quia  aegri  interdum  se- 
auxilium  poscunt,  aut  vehementibus  doloribus 
rentur,  qui  usu  vesicatorii  provocantur;  alia  ad- 
tc  remedia  nobis  in  manibus  esse  debent,  ina- 
rantia scilicet  stricte  sic  dicta* 

In  his  cataplasmata  calida  primum  locum  te- 
:nt,  simplicissima  ex  placenta  seminum  lini  cum 
'ua  cocta  parantur,  species  pro  cataplasmate  quo- 
e aut  species  resolventes  ex  aqua  aut  lacte  co- 
i ts  imponere  licet,  imo  pultem  ex  mica  panis,  la- 
croco  et  butyro. 

Haec  vero  cataplasmata  nunquam  nimis  calida 
nt  imponenda,  quia  sic  facillime  cutem  male  ad- 
iunt  et  in  ea  inflammationem  erysipelatosam  aut 
i.stulas  lymphaticas  excitant,  quae  sanationem 
nbonis  suppurantis  impediunt* 

Pari  modo  nunquam  cataplasmata  nimis  cras- 
>i  et  voluminosa  imponi  debent,  ne  incrementum 
aperitionem  bubonis  ope  ponderis  'absoluti  im- 
idiant. 

Noctu  emplastrum  maturans  quoddam  buboni 
laponitur  ut  empl.  de  gummi  ammoniaco,  dia- 
lylon  cum  gummatibus,  cereum,  de  gummi  gal- 
! mo  etc.  pultem  quoque  ex  meile  et  farina  seca- 
laa  aut  lomento  paratam  imponere  licet* 

Haec  abunde  sufficiunt,  alii  praeterea  fermen- 
tum, synapismos,  cepe  assata  aliaqne  magis,  mi- 
nus incitantia  commendant,  quibus  rarissime  tan- 
tum egemus* 

Bubo  suppurans  aut  sponte  aut  artis  auxilio 
aperitur;  spontaneam  aperitionem  raro  exspectamus, 
quia  pure  diu  in  bubone  retento,  infilitrationes 
damniferae  oriri  queunt,  aegerque  mediocribus  cru- 
ciatur doloribus,  qui  post  aperitionem  plerumque 
cessant*  Tandem  ea  de  causa  aperitionem  spon- 
taneam respuimus,  quod  ea  sernper  integumenta 
bubonis  cutanea  valde  corrumpuntur,  nec  uno, 
sed  plerumque  pluribus  locis  diabrosis  fit* 

Si  bubo  sponte  apertus  est,  nobis  solummodo 
providendum  est,  ne  apertura  nimis  parva  sit,  ne 
pus  retineatur,  ne  integumenta  nimis  corrumpan- 
tur; quam  ob  causam  dilatationem  fere  sernper 
instituimus. 

Cum  in  bubone  mollities  et  fluctuatio  uni- 
versalis sese  ostendunt,  nulla  durities  superest  et  . 
cutis  flavescere  coepit,  artis  auxilio  eum  aperire 
licet.  Hunc  ad  finem  incisio  et  caustica  in  prom- 
ptu sunt,  illam  tamen  praeferimus,  quia  citius 
effici  potest,  dolorem  exiguum  tantum  excitat, 
nec  integumenta  bubonis  corrumpit* 

Manu  sinistra  tumor  est  comprimendus  ut 
cutis  magis  intendatur  et  partes  suppositae  a cul- 
tro tueantur.  Incisionem  secundum  corporis  lon- 

tu  clinem  facimus,  qrtia  talis  facilius  clauditur,* 
•tis  longa  esse  debet,  ut  pus  sine  impedimento 
iluere  possit* 

Bubonem  secundum  maximam  longitudinem^ 
ssecare,  incisionem  cruciatam  facere,  aut  inte- 
mienta  penitus  tollere,  nocet,  quia  hoc  modo 
:'ri  aditus  aperitur,  cuius  accessu  omnia  vulnera, 
aecipue  vero  ulcera  glandulosa  corrumpuntur* 
uepe  quoque  cicatricis  deformitas  ab  incomem- 
ate  aperitione  bubonis  originem  ducit. 

Nonnullis  in  consuetudine  est  iam  tum  ape- 
,re  bubones,  cum.  adhuc  solummodo  altior  in- 
simulationis gradus  apparuit,  iique  totam  glan- 
ulam  in  duas  partes  aequales  cultro  diffindunt, 
inguinis  iacturae,  quae  inde  oritur,  salutem  in- 
;;se  putantes,  celeremque  sperantes  cicatrisationem. 

Quis  est,  qui  neget,  tali  curatione  quemvis 
uboneni  in  peius  verti,  aegroque  frustra  ingen- 
t»m  parari  dolorem? 

Causticis  plerumque  utimur-,  si  aeger  incisio- 
i em  timet;  in  elatiorem  bubonis  locum  ubi  cu- 
i s tenuissima  videtur,  ope  emplastri  fenestrati, 
applicantur , argento  nitrico  fuso  potissimum  uti— 
,lur , quia  kali  causticum  siccum  et  alia  facil- 
i une  diffluunt,  cutemque  late  corrodunt;  globulum 
[tuo que  ex  emplastro  cantharidum  paratum,  imo. 
►aryuhmi  vesicatorium  imponere  licet.  Saepis- 


sime  crustam,  quam  caustica  efficiunt,  cultro  per- 
forare  coacti  sumus. 


XXIV. 

Post  aperitionem  bubonis,  leni  compressione 
pus  expellimus,  tamen  non  ex  toto,  ne,  hiante 
apertura , superficies  abscessus  aeri  sit  exposita; 
tum  lintea  carpta  caute  imponimus,  ne  apertura 
dentio  claudatur,  totum  ulcus  denique  plumace- 
olo,  unguento  quodam  miti  illito,  tegitur,  ut  ab 
aere  tueatur. 

Aliquot  dierum  spatio,  apertura  sponte  dila- 
tatur, ita  ut  ad  fundum  bubonis  pervenire  pos- 
simus, quem  linteis  subtilissime  carptis,  siccis 
tegimus  et  supra  plumaceolum  cum  ungueuto  Sa- 
turnino imponimus. 

Si  forte  durities  quaedam  superesset,  unguen- 
to basilici  aut  balsamo  Frahmii  utimur,  inter- 
dum etiam  cataplasmatibus  emollientibus  auxi- 
lium inest;  granulationem  nimis  luxuriantem 
caustica  aut  balsamus  aegyptiacus  domant.  Qna- 
tuor  aut  sex  hebdomadum  spatio  bubo  benignus 
hisce  remediis  plerumque  sanatur. 

Si  vero  ulcus  putridum  atque  immundum  se 
praebet,  decocto  chinae,  salicis,  quercus,  ulmi 
et  aliorum,  cum  Tinctura  aut  liquamine  myrrhae 
utimur,  praeterea  quoque  alumen  hisce  decoctis 
addimus  aut  pulveratum  inspergimus,  imo  solu- 

Iones  argenti  nitrici,  hydrargyri  muriatici  cor- 
osivi,  Kali  caustici  cum  aut  sine  opio  m usum 
•ocamus;  inter  unguenta  balsanma  Frahmii,  bal. 
..anius  aegyptiacus  et  prae  ceteris  unguentum  hy- 
.lrargyri  praecipitati  rubri  salutem  ferunt. 

Lapidem  infernalem  admovere,  liydrargyrum 
praecipitatum  rubrum  siccum  inspergere  et  inci- 
siones facere  interdum  magni  est  momenti. 

Hisce  medicaminibus  per  aliquot  dies  cata 
[plasmata  emollientia  interponere  saepe  maximae 
ifuit  utilitatis. 

Vinum  camphoratum,  vinum  cum  clnna  coc- 
,tum  et  pulvis  chinae  cum  camphora,  asa  ioetula 
, et  aliis,  demum  nominanda  veniunt. 

Suppurationem  nimis  abundam,  liquidam  et 
saniosam  internis  roborantibus  si  necesse  est,  ex 
siccantibus  oppugnamus,  cortex  clnnae,  quercus, 
salicis  aut  in  decocto  aut  in  pulvere  adbibentur, 
fomentationes  frigidae,  solutiones  lapidis  inferna- 
lis et  hydrargyri  muriatici  haud  minoris  sunt  uti- 
litatis. Vinum  quoque  rubrum  iu  usum  vocare 
licet,  saturninis  vero  abstinendum  est,  quia  facil- 
lime resorbentur. 

Bubones  interdum  inaequalem  praebent  su- 
perficiem, marginibus  callosis  et  circumvolutis, 
fundo  duro  tuberculoso  6t  immundo  instructi 
sunt,  late  hiantes  corrodentem  emittunt  saniem, 
carcinomatis  fere  speciem  simulant. 


Ex  bubonibus  scirrhosis  praecipue,  si  aperiun- 
tur, talia  prodeunt  ulcera,  interdum  statum  quen- 
dam  irritabilem,  interdum  torpidum,  agnoscentia. 

Hirudinibus  appositis  status  inflammatorius 
vincitur,  cucurbitulis  etiam  sanguinem  detrahere 
licet. 

Ceterum  inunctiones  mercuriales,  cataplasma- 
ta ex  radicibus  dauci  parata,  fomentationes  nar- 
coticae, ex  decocto  capitum  papaveris,  herbae  hy- 
oscyami, foliorum  belladonnae  etc.  liquor  hydrar- 
gyri  muriatici  corrosivi,  liydrargyri  praecipitatum 
rubrum,  unguentum  hydrargyrum  praecipitati  ru- 
bri, caustica,  incisiones,  limaces  *)  totusque  ap- 
paratus  antisepticus  aeque  ac  resolvens  in  promtu 
«unt,  quorum  uberior  expositio  et  indagatio  ad 
meam  schedulam  non  pertinere  videtur. 

Callositates  marginum  et  fundi  causticis,  inci- 
sionibus et  combustione  vincimus,  quam  cl.  Ru- 
stius  commendat.  Ferro  triquetro  candente,  qua- 
le in  arthrocace  adhibetur,  bubonem  tangit,  et 
postquam  crusta,  combustione  procreata,  evanuit 
medicamina  supra  enumerata  meliorem  praestant 
effectum. 

*)  Fuit  ter  usum  limacum  (limax  ruber  !vel  niger) 
primum  commendavit  secundum  eius  pracepta, 
plures  limaces  viventes  in  mortario  lapideo  tam- 
diu  teruntur  et  contunduntur,  donec  massa  pulta- 
cea  liat,  quam,  per  linteum  pressam,  ulceri  opepe- 
nicilli  inducimus. 

Fistulae  callosae,  incisionibus,  iniectionibus 
quae  ferventis  et  causticorum,  compressione  et 
.stione  sinantur. 

In  universum  huiuscemocli  bubones  haud  fa- 
Lle  sanantur,  perque  longum  tempus  plerumque 
regrum  cruciant;  medicamina  supra  enumerata 
nterdum  longa  serie  omnia  frustra  tentantur,  ita 
it  a primo  iterum  incipere  coacti  simus;  nec  ra- 
o,  tum  idem,  quod  antea  frustra  adhibitum  fue- 
at  medicamen , maximum  infert  salutis.  Moda 
ataplasmatum  emollientium,  modo  ferri  candent- 
is usus,  aliis  viam  sternunt  medicaminibus, 
hangraena  aut  spliacelus , si  bubonem  suppuran- 
em  corripiunt,  indicationibus  universalibus  ab- 
solutis, elhcacissimis  remediis  topicis  sine  mora 
st  utendum.  Ut  de  longa  serie  medicaminum 
i.ntisepticorum  taceam;  liis  solummodo  fomenta- 
tiones vinoso  - aromaticas,  decoctum  chinae  vi- 
nosum, acetum  aromaticum  et  camphoratum, 
mlverem  chinae,  carbonum  tiliae,  myrrhae,  asae 
oet. , cascarillae  et  corticis  quercus,  nec  non 
. ;amphoram,  ammonium  muriaticum,  spiritum 
trini  et  species  aromaticas  nominare  liceat,  qui- 
bus incisiones  lege  artis  institutae  viam  sternunt. 

Adhuc  memorandum  restat,  ad  cicatrisatio- 
ti.iem  bubonis  incipientem  finiendam,  caustica 
permultum  valere.  Durante  cicatrisatione  aeger 
caveat,  ne  nimis  diu  et  saepe  pronus  sedeat, 

inde  enim  saepissime  intensio  cutis  molestissima 
ortum  ducit.  Sartorem  vidi,  cui  in  inguine 
dextro  bubo  suppurabat,  et  qui,  ut  vitam  susten- 
taret, pronus  in  mensa  sedens,  per  totas  dies 
laborabat;  postquam  vero  cicatrisatio  erat  finita, 
plane  erectus  stare  nequivit,  quia  cutis  in  regione 
inguinali  vehementer  intehdebatur  et  valde  tlole- 
bat.  Plures  per  menses  hoc  malo  laboravit. 

Cicatrices  deformes  et  intentio  cutis  dolori- 
fera  remanentes  remediis  externis  emollientibus 
et  resolventibus  curantur,  intinctiones  oleosae, 
frictiones  cum  unguento  hydrargyri  cinereo,  em- 
plastra mercurialia  et  guinmosa  prae  ceteris  veio 
balnea  calida  et  vaporum  calidorum  usus  ad 
liasce  sequelas  tollendas  maximi  sunt  momenti. 
Iisdem  medicaminibus  sedulo  adhibitis,  interdum 
etiam  indurationes  glandularum  chronicae  resol- 
vuntur. 


- • - ■ - • 

CURRICULUM  VITAE 

EX  DECRETO 

GRATIOSAE  FACULTATIS  MEDICAE 
BEROLINENSIS 
ADIECTUM. 

Ego  Eduardus  Samel,  Berolini  natus  V*  a*  Non*. 
Mai.  A.  MDCCLXXXXVII,  a patre  primis  litterarum 
elementis  imbutus,  tum  vero  in  Gymnasio  Fride- 
riciano  edoctus  surn*  Prima  ex  classe  huius  gym- 
nasii rite  dimissus,  anno  MDCCCXI1I  in  semina- 
rium medico  - chirurgicum  militare  transii,  ibique 

i 

per  triennium,  medicinae,  chirurgiae,  nec  non 
arti  obstetriciae  operam  dedi*  Eo  tempore,  do- 
cente Beato  Kiesewetter,  logicen,  ethicen  et 
psychologiam , 111.  Knape,  osteologiain,  splanch- 
nologiam, syndesmologiam , anatomiam  practicam 
et  medicinam  forensem,  111.  Rudolphi  botanicen, 
anatomiam,  physiologiam,  anatomiam  comparatam 
et  encyclopaediam  medicam,  Cei.  Turte,  physi- 
cen,  chemiam  et  pharmaciam,  Cei*  Hufelandio 
iun.,  semiologiam , palhologiam  generalem  et  the- 
rapiam specialem,  111.  de  Koenen,  physiologiam 

et  materiam  medicam,  111,  Kluge  chirurgiam  ge- 
neralem et  artem  obstetriciam,  111.  Hornio  pa- 
thologiam  specialem  et  therapiam  practicam,  IU. 
Graefe  chirurgiam  specialem  et  akiurgiam,  Cei. 
Mursinna  cursum  operationum  chirurgicarum  et 
111,  Hufelandio  sen.  therapiam  specialem  didici. 

Studiis  ita  obsolutis,  per  decem  menses  in 
nosocomio  caritatis  Berolinensi,  chirurgi  ammanu- 
ensi  munere  functus,  occasione  usus  sum,  duce 
111.  Hornio  medicinam  practicam  exercendi. 
Tum  vero  iussu  fautoris  summe  colendi,  Ulustr. 
Goerck  e medicorum  militarium  ordinis  adscri- 
ptus,  Culmamque  ad  Vistulam  sitam,  missus 
sum , ut  ibi  in  schola  militari  puerorum  nobilium 
sanitati  providerem. 

Inde  Berolinum  redux,  studiis  deuno  me 
consecravi  et  nunc  tentamine  et  examine  rigoroso 
rite  peractis,  doctoris  medicinae  et  chirurgiae 
gradum  ambio* 


theses  defendendae. 


Ad  calorem  animalem  procreandum,  nervi 
magis  quam  sanguis  conferunt. 

II* 

In  curatione  syphiliticorum  ubicunque  fieri  pot- 
est, salivatio  est  vitanda. 

III. 

Hypochondria  morbus  mentis  potius  quam 
corporis. 

VI. 

Pessima  in  praxi  methodus  est,  quae  in  mor- 
bis cum  vera  debilitate  iunctis,  nunquam  venam 
secare  iubet. 


